Obuka za roditelje o saobraćaju – „Pravilna upotreba autosedišta“ - www.025.rs\nwww.025.rs / KULA / DRUŠTVO / Obuka za roditelje o saobraćaju – „Pravilna upotreba autosedišta“\n5.novembra 2019. godine u sali “Nepker” u Kuli sa početkom u 11 časova održaće se obuka za pravilnu upotrebu bezbednosnih autosedišta za decu. Obuku organizuje Agencija za bezbednost saobraćaja Republike Srbije u saradnji sa Savetom za saobraćaj opštine Kula.\nU okviru obuke razgovaraće se o teorijskoj i praktičnoj upotrebi i pravilnoj montaži autosedišta u vozilima, uz diskusiju i pitanja na ovu temu. Takođe, za ovu priliku je pripremljena brošura o pravilnoj upotrebi sedišta.\nOrganizatori ističu da je obuka namenjena za roditelje dece do 5 godina, kao i da je potrebno poneti fotokopiju Izvoda iz matične knjige rođenih za dete i ličnu kartu jer su za učesnike obuke predviđeni pokloni u vidu autosedišta.\nTags: Obuka, saobraćaj, upotreba autosedišta


Počinje takmičarska sezona 2017-2018 gostovanjem zrenjaninskog “Proletera” – KK Pirot – Košarkaški Klub Pirot\nPočinje takmičarska sezona 2017-2018 gostovanjem zrenjaninskog “Proletera”\nKK”Pirot” u 1.kolu Druge lige Srbije dočekuje zrenjaninski “Proleter” u subotu 07. oktobra 2017. Utakmica se igra u stalnom terminu KK”Pirot” od 19,30 časova u sportskoj hali Kej.\nKK”Pirot” kao i prethodne sezone takmičarsku sezonu otvara gostovanjem zrenjaninskog “Proletera”. Isti raivali se sastaju treći put u poslednjih pet godina na startu prvenstva, još malo pa će to postati tradicija. Uostalom, sa renomiranim protivnikom “Pirot” deli najduži rivalitet u ligi, koji potiče još od 23. septembra 1955. godine kada su se dva tima sastala u Protu u četvrtfinalu Kupa Srbije kada je “Proleter” pobedio rezultatom 66:75.\nNekadašnji prvak Jugoslavije u novu sezonu ponovo ulazi kao jedan od favorita lige. U poslednje četiri sezone “Proleter” nije osetio slast pobede u Pirotu, dok je u sezoni 2014/2015 to uspelo piroćancima u Zrenjaninu. Ipak, svaka sezona je priča za sebe, prethodnu je “Proleter” okončao na trećem a “Pirot” na četvrtom mestu tako da obe ekipe imaju razloga da ponovo pretenduje na sam vrh tabele.\nZato pozivamo sve simpatizere kluba da dođu u halu Kej u subotu u 19,30 časova i podrže KK”Pirot” na startu sezone na najbolji način.\nPočetak nove sezone su na konferenciji za medije najavili trener Marko Spasić i kapiten Ivan Pendić.


Predsednik Odbora Meho Omerović rekao je u uvodnom izlaganju da smatra da izveštaj Poverenika o zaštiti ravnopravnosti predstavlja svojevrstan prikaz o stepenu ostvarivanja ljudskih prava, koji je i ove godine pokazao da se među najugroženijim grupama u ostvarivanju ljudskih prava nalaze osobe sa invaliditetom, LBGT osobe, Romi, i žene, pogotovo u ruralnim područjima, posebno starije žene. Kao novost u izveštaju Omerović je istakao istraživanje koje je sprovedeno kroz analizu stepena rodne ravnopravnosti u procesu odlučivanja u jedinicama lokalne samouprave. On je naglasio da je posebna pažnja posvećena nasilju u porodici i nasilju nad ženama i istakao da u izveštaju postoje preporuke na koje mogu da utiču narodni poslanici kroz izmene određenih zakonskih odrednica. Predsednik Odbora smatra da Parlament mora da potencira značaj državnih nezavisnih organa, koji predstavljaju veliku pomoć u radu.\nRedovni godišnji izveštaj, koji se nalazi na preko 200 strana, i sadrži 29 preporuka, članovima Odbora predstavila je Poverenica za zaštitu ravnopravnosti Brankica Janković. Ona je navela da je tokom 2017. godine Poverenik postupao po 1098 predmeta, a analiza je pokazala da su i dalje najdiskriminisanije osobe sa invaliditetom. U velikom meri je prisutna i diskriminacija na osnovu starosnog doba, a pritužbe na osnovu pola, od strane žena, u ovom izveštaju se pokazuju manjim nego u prethodnim.\nJanković je istakla da je prijavljeni broj nasilja u porodici tokom 2017. godine, potvrđuje da je zakon postigao određene efekte i da je doprineo sinhronizaciji rada institucija, ali da je i dalje neophodno pojačati kadrovske kapacitete centara za socijalni rad u cilju kvalitetnije usluge. Nakon predstavljanja izveštaja usledila je diskusija tokom koje su članovi Odbora postavljali pitanja u vezi sa određenim delovima izveštaja.\nU nastavku rada Odbor je doneo Odluku da javno slušanje povodom Međunarodnog dana borbe protiv nasilja nad starijim osobama bude održano u Domu Narodne skupštine u petak, 15. juna.\nPredsednik Fokus grupe za razvoj mehanizama kontrole procesa implementacije Ciljeva održivog razvoja, informisao je Odbor o Ciljevima održivog razvoja, a tokom rada obrazovana je i Radne grupe za prava nacionalnih manjina, čiji će predsedavajući biti Olena Papuga, a članovi Enis Imamović, Ljibuška Lakatoš, Tomislav Žigmanov, Olivera Ognjanović, Ljupka Mihajlovska i Elvira Kovač.\nSednici je predsedavao predsednik Odbora Meho Omerović, a prisustvovali su sledeći članovi i zamenici članovi Marjana Maraš, Vesna Ivković, Tomislav Žigmanov, Ljibuška Lakatoš, Marija Janjušević, Nataša St. Jovanović, Enis Imamović, Milanka Jevtović Vukojičić, Oliver Ognjanović, Elvira Kovač, Ljupka Mihajlovska i Ljiljana Malušić.\nUtorak, 22. maj 2018. | 16. sednica Odbora za ljudska i manjinska prava i ravnopravnost polova 22.05.2018.\nSaziv 16. sednice Odbora za ljudska i manjinska prava i ravnopravnost polova - 22.05.2018.\nZapisnik 16. sednice Odbora za ljudska i manjinska prava i ravnopravnost polova - 22.05.2018.


Usvojen nacrt budžeta opštine za narednu godinu – Radio Feniks\nUsvojen nacrt budžeta opštine za narednu godinu\nRaF 18/11/2021 Usvojen nacrt budžeta opštine za narednu godinu2021-11-18T10:44:04+02:00 KD INFO\nPrema Nacrtu budžeta opštine Kozarska Dubica, koji je juče većinom glasova odbornika usvojen u Skupštini opštine, ukupna budžetska sredstva za 2022. godinu planirana su u iznosu 11.216.000 KM.\nU odnosu na ovogodišnji rebalans budžeta, ukupna budžetska sredstva smanjena su za 20,5 odsto.\nNacrt budžeta odbornicima je obrazložio načelnik Odjeljenja za finansije opštine Kozarska Dubica Danijel Bajalica, koji je istakao da planirani poreski prihodi za sljedeću godinu iznose 7.692.000 KM, što predstavlja povećanje za 10,9 odsto u odnosu na rebalans 2021. godine.\nBajalica je naveo da će zaključna javna rasprava o Nacrtu budžeta opštine biti održana 24. novembra u maloj sali Skupštine opštine sa početkom u 11.00 časova.\nU obraćanju odbornicima, načelnik opštine Kozarska Dubica Radenko Reljić ocijenio je da je Nacrt budžeta za narednu godinu planiran dosta realnije u odnosu na prethodne godine, te da predviđa rast prihoda od PDV-a za 3-5 odsto na godišnjem nivou.\nOn je istakao da su balansirani i rashodi, te da je na osnovu donacije Vlade Republike Srbije i Vlade Republike Srpske opštinski budžet u znatnoj mjeri stabilizovan.\nReljić je naveo da 15 odsto planiranog budžeta namijenjen za socijalne kategorije, te da će se u skladu sa mogućnostima tražiti način da se više sredstava izdvoji za zdravstvo, odnosno nabavku medicinske opreme za Dom zdravlja u Kozarskoj Dubici, koji je nosilac zdravstvene zaštite stanovništva.\nNa desetoj redovnoj sjednici Skupštine opštine Kozarska Dubica razmatran je i usvojen i Konsolidovani izvještaj o izvršenju budžeta za period januar-juni ove godine.\nU izvještaju je navedeno da su ukupna budžetska sredstva za 2021. godinu planirana u iznosu 10.932.000 KM, a u periodu od januara do juna realizovana u iznosu 4.528.103 KM ili 41,4 odsto u odnosu na plan.\nIzvještaj o radu odbornicima Skupštine opštine Kozarska Dubica podnijela je Komisija za ocjenu prihvatljivosti prijava za ostvarivanje prava na prioritetnu novčanu pomoć za sanaciju materijalne štete nastale na stambenim objektima na području opštine Kozarska Dubica izazvane zamljotresom 29. decembra prošle godine.\nPredsjednik te devetočlane komisije Miloš Banjac precizirao je da je na osnovu javnog poziva zaključen 431 ugovor sa primaocima donacije, a da 43 prijave nisu ispunjavale predviđene uslove za ostvarivanje prava na prioritetnu novčanu pomoć.\nOdlukom Skupštine opštine za 30 dana je produžen rok za prijavu na javni poziv za dodjelu prioritetne pomoći sa sanaciju štete na stambenim objektima izazvane zemljotresom.\nU obrazloženju odluke navedeno je da se na javni poziv nije javilo 189 lica, čiji su objekti oštećeni u zemljotresu i evidentirani u elaboratu o procjeni štete.\nNavedena lica biće pisanim putem obavještena da je produžen rok i pozvana da dostave neophodnu dokumentaciju za ostvarivanje prava na prioritetnu novčanu pomoć sa sanaciju štete.\nOdlukom Skupštine opštine prioritetna novčana pomoć dodijeljena je Zajednici etažnih vlasnika u ulici Trg narodnih heroja i Mirku Simatoviću iz Vlaškovaca.\nSkupština opštine dala je saglasnost za pokretanje procedure za nabavku putničkog automobila za potrebe Opštinske uprave Kozarska Dubica, a nakon razmatranja prihvaćene su i informacije o stanju u oblasti osnovnog i srednjeg obrazovanja i u oblasti fizičke kulture i sporta na području opštine Kozarska Dubica.\nPredsjednik Skupštine opštine Vladimir Rokić u izjavi novinarima konstatovao je da je da je sjednica skupštine opštine protekla u korektnoj i radnoj atmosferi.\n„Usvojen je Nacrt bužeta za narednu godinu, budžet je stabilizovan i možemo očekivati i investicije. Komisija za ocjenu prihvatljivosti prijava za ostvarivanje prava na prioritetnu novčanu pomoć za sanaciju materijalne štete nastale na stambenim objektima izazvane zamljotresom je jako dobro odradila posao za naše građane i nama je jako značajna pomoć Vlade Republike Srbije i Republike Srpske“, zaključio je Rokić.\n« Knežopoljka poražena od prvoplasirane ekipe Grude\nMeđunarodni dan djeteta »


Bio jednom jedan Radnički... - Sportske.net\nSvađao "večite" pa se odlučio za Cedevitu!Nikolić: "Kragujevac je za beton ligu!"Ko će pre do Stefana Jovića - Zvezda, Partizan, ili...?Zvanično - Metalac u ABA ligi!"Malina" Marinović pojačao Olimpiju\nNaravno, reč je o kragujevačkom Radničkom, koji je danas potvrdio da posle ABA lige, odustaje i od učešća u domaćem prvenstvu.\nKošarkaška liga Srbije će tako u nastupajućoj sezoni brojati ukupno 13 klubova, s obzirom da je Metalac ''prekomandovan'' u ABA ligu posle odustajanja Radničkog.\nEto, baš to je epilog višemesečnih apela kragujevačkog kluba da im neko u ovoj državi pomogne da opstanu, da košarkaški prežive...\nI šta sad? Da li će ikoga uopšte dotaći ovakva sudbina jednog od naših, do juče, najboljih košarkaških klubova? Kad do sada niko nije ''prstom mrdnuo'' da im se pomogne, tek sada, kada je Radnički praktično pred gašenjem, ne treba očekivati neke spektakularne preokrete po ovom pitanju.\nA radi se u klubu, koji je ovog leta dao čak trojicu reprezentativaca među ''12 veličanstvenih'' koji su osvojili srebro na Svetskom prvenstvu i koje smo svi zajedno onako euforično dočekali.\nNažalost, euforija brzo prođe, a realnost u koju se ponovo vraćamo znatno duže traje. Danas nestaje Radnički, a ako se ništa ne promeni, vrlo brzo ćemo sličan scenario gledati i u nekom od preostalih klubova...


Početak/Društvo/Ministar Stefanović obišao nišku Vojnu bolnicu: Uz disciplinu i odgovornost pobedićemo koronu (VIDEO)\nMaja Vodeničarski2. aprila 2021.\nMinistar odbrane obišao je danas Vojnu bolnicu u Nišu, koja je u ponedeljak ponovo ušla u kovid sistem sa 86 ležajeva, od čega je 46 kiseoničnih mesta.\nTrenutno se na lečenju nalaze 66 pacijenata, dok su gotova sva kiseonična mesta popunjena.\n„Moja ogromna zahvalnost lekarima i svim ljudima koji rade ovde u bolnici zato što ne posustaju. Zbrinjavaju pacijente, bore se za njih i pokazuju koliko su zaista ozbiljni i odgovorni ljudi. Zahvaljujući predsedniku Vučiću i Vladi Srbije mi danas imamo dovoljan broj vakcina, imamo više od milion vakcinisanih građana drugom dozom. Hoću još jednom da uputim apel građanima Srbije da iskoriste priliku da se vakcinišu i da time zaštite ne samo sebe, već i svoje članove porodice i svoje prijatelje bliske njima. Uz disciplinu, odgovornost i ozbiljnost uveren sam da možemo da pobedimo ovu opaku bolest“, izjavio je ministar Stefanović.\n„Pukovnik Đenić kao otac porodice, njegova supruga i dvoje dece, svi rade u kovid sistemu. I oni su, zaista, ponos i dika naše zemlje, ponos i dika Srbije zato što od prvog dana učestvuju u borbi protiv kovida, nisu se sklonili u stranu, već su pokazali kako se voli sopstvena zemlja, kako se voli poziv lekara i nesebično bili tu da se brinu o zdravlju svih ljudi koji su oboleli od kovida. I oni zaslužuju svo naše poštovanje i zahvalnost“, rekao je ministar Stefanović, koji se zahvalio Đenićima u ime Ministarstva odbrane.\nkorona kovid bolnica Niš Obilazak Stefanović Vojna Bolnica Niš\n2. aprila 2021. u 16:23\nMa sta su stali na liniju odbrane protiv covid-a, cemu laganje ministra?Vojna bolncia nije radila nista ozbiljno dok nisu poslati u Novi Pazar jula meseca, pa tek novembra za bednih 50 kreveta sto gotovo nista nije znacilo klinickom centru i ostalim bolnicama. Sramota od vojnog zdravstva i sramota da se neradnici na ovaj nacin promovisu.To je ta SNS linija kojoj Jerkan pripada, lazem o svemu i sve zasluge ja uzimam za sebe jer ne postoji niko drugi i bolji sem njega.More penzija, ima punih 65 godina i treba da je u penziji.Kako vazi zakon za druge a za njega ne?


Kompanija LG dobitnik 32 Red Dot nagrade\n2016 04. 06\nPDF verzija: Kompanija LG dobitnik 32 Red Dot nagrade\nBeograd, 6. april 2016. – Na ovogodišnjoj dodeli Red Dot nagrada za izvanredan dizajn, kompanija LG Electronics (LG) je trijumfovala kao apsolutni pobednik. LG je dobitnik čak 32 priznanja, od kojih i dva u okviru kategorije Best of the Best, što dokazuje lidersku poziciju ove kompanije u oblasti tehnologije, ali i dizajna.\nMeđu LG proizvodima koji su dobitnici prestižne Best of the Best nagrade jesu LG 4K OLED televizor (model 65E6) i frižider sa donjim zamrzivačem (model GA-B489SADN/GA-B489TADN), čime su doprineli da raznovrsni portfolio LG proizvoda nema premca.\nLaskava Red Dot nagrada, zajedno sa iF Design i IDEA (International Design Excellence Awards), predstavlja jednu od najprestižnijih svetskih priznanja iz oblasti dizajna. Ove godine, od ukupno 5.214 proizvoda iz celog sveta, samo oko 70 njih je nagrađeno Best of the Best priznanjem za inovaciju i dizajn.\nLG 4K OLED televizor predstavlja pravo moderno umetničko remek-delo koje odiše kombinacijom stila, sofisticiranosti i prepoznatljivog dizajna. Zahvaljujući jedinstvenom Picture-on-Glass konceptu, LG 4K OLED televizor omogućava gledanje sadržaja iz svakog ugla, savršeno se uklapa u različita okruženja i predstavlja idealan spoj tehnologije i dizajna.\nPažnja koju kompanija LG posvećuje inovativnom dizajnu, može se jasno videti na primeru prefinjenog frižidera sa donjim zamrzivačem. Za razliku od drugih modela koji poseduju veliku dršku na vratima, ovaj uređaj ima skoro neprimetnu i inovativnu Easy Open dršku na dnu. Takođe, on je opremljen i osvetljenjem, koje olakšavaju otvaranje vrata u svako doba dana.\nOsim dve nagrade Best of the Best, LG je osvojio još 30 dodatnih priznanja od strane Red Dot stručnog žirija. LG SIGNATURE frižider je nagrađen za Knock-on Door-in-Door™ i Auto Door Open funkcije, dok je LG SIGNATURE veš mašina dobila priznanje za mogućnost dvostrukog punjenja, kao i korisnički interfejs koji funkcioniše na dodir i nalazi se na staklenim vratima. Osim toga, žiri je bio impresioniran LG SIGNATURE Air Purifier prečišćivačem vazduha koji poseduje providni prozor i na taj način omogućava korisnicima posmatranje procesa prečišćavanja. LG SIGNATURE OLED televizor je takođe nagrađen, a žiri je pohvalio njegov tanak stakleni panel debljine 2,57 mm. LG G5, smart telefon modularnog dizajna, koji poseduje elegantno, metalno kućište sa izmenljivom baterijom, dobio je priznanje zajedno sa tri uređaja iz LG Friends portfolia (360 VR, 360 CAM i Tone Platinum slušalice).\n„Velika nam je čast što su ove prestižne nagrade za unapređenje dizajna u potrošačkoj elektronici i kućnim aparatima, otišle baš u naše ruke. Kompanija LG teži pomeranju granica u oblasti dizajna i ove nagrade su potvrda da smo na pravom putu", izjavio je Noh Chang-ho, šef korporativnog dizajn centra kompanije LG.\nNa ovogodišnjoj dodeli Red Dot nagrada za izvanredan dizajn, kompanija LG Electronics (LG) je trijumfovala kao apsolutni pobednik.


Ženska odbojkaška reprezentacija Izraela - Blic Sport\nOdbojkašice Srbije rutinski savladale Izrael u kvalifikacijama za Svetsko prvenstvo\nŽenska odbojkaška reprezentacija Srbije pobedila je u Bakuu selekciju Izraela sa 3:0 u setovima (25:9, 25:12, 25:20), u drugom meču treće runde kvalifikacija za Svetsko prvenstvo.\nOdbojkašice igraju protiv Estonije, Izraela i Azerbejdžana za SP\nŽenska seniorska reprezentacija Srbije igraće u trećoj rundi evropskih kvalifikacija za Svetsko prvenstvo 2014. u J grupi, u Bakuu sa domaćinom Azerbejdžanom, Izraelom i Estonijom od 3. do 5. januara.\nOdbojkašice Srbije lako savladale Izrael\nOdbojkašice Srbije pobedile su u Hamburgu selekciju Izraela sa 3:0 (21:16, 21:14, 21:12) u drugom kolu trećeg turnira B grupe Evropske lige.\nOdbojkašice ubedljive protiv Izraela, sledi duel sa Nemicama\nŽenska odbojkaška reprezentacija Srbije pobedila je u belgijskom Leuvenu selekciju Izraela sa 3:0 (21:15, 21:18, 21:19), u utakmici drugog kola prvog vikenda B grupe Evropske lige.\nTerzić: Neravnopravna borba; Krsmanović: Ili su one loše, ili smo mi sjajne\nSelektor Srbije Zoran Terzić bio je zadovoljan posle pobede u polufinalu Evropske lige, ali je nakon 3:0 protiv Izraelki naglasio da su ekipe bile neravnopravne.\nŽenska odbojkaška reprezentacija Srbije plasirala se u finale drugog izdanja Evropske lige nakon ubedljive pobede nad Izraelkama u polufinalu.


Naslovna / Fudbal / Domaci fudbal / Kafu doputovao - Želim da usrećim navijače\n2018-08-10 10:43 > 10:44\nZvezda će u nastavku sezone biti jača za Žonatana Kafua koji je došao na jednogodišnju pozajmicu iz Bordoa.\nOn je juče doputovao u Beograd na medicinske preglede nakon čega se očekuje i njegova zvaničina potvrda.\nIzvesno je da na njega Vladan Milojević neće moći da računa u revanšu protiv Spartaka u Trnavi. Kafu će tako za crveno-bele debitovati u plej-ofu kvalifikacija za Ligu šampiona ukoliko Zvezda prođe Spartak.\nEvo šta je Kafu rekao po dolasku u Beograd:\nZvezda ima velike ambicije kako na evropskoj sceni, tako i u domaćem prvenstvu. Uskoro ćemo da vidimo koliko će Kafu moći da pomogne Crvenoj zvezdi ali sigurno da ovaj momak ima motiv da se pokaže.\nPrethodna NA "MARAKANU" STIŽE ZVEZDIN DŽELAT!


Stanje u medijima: Najgore od 2001. godine\n„Što se tiče slobode govora, prošle godine novinari su bili izloženi pritiscima, pretnjama, fizičkim napadima, omalovažavanju uz blage reakcije pravosudnog sistema… Uprkos zakonima, urednička nezavisnost i autonomija javnih servisa nije osigurana. Sloboda govora je ugrožena uprkos Ustavnoj i zakonskoj zaštiti“, rekao je autor godišnjeg izveštaja MSI Goran Cetinić na konferenciji za novinare 23. juna.\nCetinić je naveo i da je izveštavanje sve manje objektivno i sve manje bazirano na istraživanju i da u medijima prevladavaju tabloidni sadržaji. „Profesionalno izveštavanje je na najnižem nivou u poslednjih 20 godina. Što se tiče etičkih standarda u 2015. godini u štampanim medijima u proseku su dnevno etički standardi narušavani bar 10 puta“, rekao je Cetinić. On je kazao da u medijima ima malo analitičkih istraživačkih tekstova i da političari često nameću teme.\nCetinić je dodao da je prisutan i pad ekonomskog poslovanja medija i da je glavni razlog to što postoji 1.600 registrovanih medija na 7,5 miliona ljudi. „Na 4.500 ljudi dolazi jedan medij što je apsurdno. Neodrživost je očigledna. To je kao da u jednoj ulici imate hiljadu apoteka. Pored toga što ih ima mnogo, mediji su suočeni i sa sužavanjem tržišta oglašavanja“, kazao je Cetinić.\n„Porast broja medija nam govori da se u Srbiji mediji ne osnivaju zbog medijskog posla i poslovnih interesa u medijskoj sferi već zbog interesa koji sa medijima nemaju mnogo veze, već verovatno kao paravan za neku vrstu netransparentnog finansiranja i služenju interesima koji nisu javni“, kazao je Sekulić. Istakao je da na loše stanje u medijima utiču i „interni razlozi“: „Imamo sve ovo vreme kontinuiran pad kvaliteta novinarskih veština i znanja, ne samo novinarskih već i uredničkih. Nekad pomislim da to nije slučajno, da nije samo rezultat opšteg pada obrazovnog sistema… Pretežno imamo medije koji ne rade u javnom interesu, već medije koji rade u interesu političkih i finansijskih centara koji su na vezi sa vlasnicima i urednicima“.\nNovinari ne mogu učestvovati u izboru urednika\nNovinarka jedinog lista na mađarskom jeziku Mađar so (Magyar Szo) Margareta Tomo izjavila je 1. jula da je Odbor za informisanje Mađarskog nacionalnog saveta u Subotici doneo odluku da, nakon više od 70 godina, promeni Statut i tako onemogući novinare da učestvuju u izboru glavnog i odgovornog urednika.\nKako je navela Tomo, odlukom o izmeni Statuta, to dosadašnje pravo je ukinuto članovima redakcija listova Mađar so i Het Nap i ocenila da je u pitanju politička odluka kojom se postavljaju urednici koji odgovaraju Savezu vojvođanskih Mađara (SVM), koje u većini upravlja Nacionalnim savetom. „Ovo je čisto politička odluka da upravni odbori listova donose odluku o izboru glavnih i odgovornih urednika, a da se ne pitaju članovi redakcija. Time se postavljaju urednici koji odgovaraju SVM”, rekla je Tomo agenciji Beta.\nPrema njenim rečima, u najgorim vremenima, tokom devedesetih ili za vreme komunizma, nije bilo ovakvih slučajeva koji se danas dešavaju u Mađar sou, Het Nap-u, ali i na pokrajinskom javnom servisu, Radio-televiziji Vojvodine. Tomo je objasnila da je proteklih 70 godina izbor glavnog i odgovornog urednika funkcionisao tako da je bio raspisan konkurs, da su programi svih kandidata saslušani, nakon čega je Upravni odbor tajnim glasanjem donosio odluku i uvek uvažavao stav redakcije.\nPredsednik Odbora za informisanje Mađarskog nacionalnog saveta u Subotici Erne Nemet potvrdio je agenciji Beta da je ovo telo, koje je osnivač oba medija, donelo odluku o izmeni Statuta i brisanju odredbe koja je do sada omogućavala redakcijama da zauzimaju stav o izboru glavnih i odgovornih urednika, i dodao da su se pojedini novinari bunili protiv ove odluke. On je dodao da će Mađarski nacionalni savet na sednici 7. jula (kada je Mozaik već u štampi) zvanično usvojiti ovu odluku i da će raspravljati i o problemima koji postoje u mađarskim medijima.\nMandati glavnih i odgovornih urednika listova Mađar so (Marta Varju) i Het Nap (Viktor Tomek) ističu u septembru ove godine.\nJadranka Jelinčić iz Fondacije za otvoreno društvo sugerisala je da bi rešenje za loše stanje u medijima trebalo potražiti u „horizontalnom i vertikalnom povezivanju medijske industrije“.\nNovinarka i predstavnica Saveta za štampu Tamara Skroza govorila je o porastu kršenja novinarskog kodeksa u štampanim medijima. Prema njenim rečima, od marta ove godine umesto od 300 do 400 prekršaja kodeksa mesečno imamo 500 do 600.\nGordana Janković iz OEBS-a kazala je da kriza u medijima nije svojstvena samo Srbiji. Ona je rekla da je činjenica da vladavina prava u medijima nije poštovana i da se čak ni dobra zakonska rešenja ne poštuju. „Javni novac nije tu da bi se obezbedilo preživljavanje medija na svaki mogući način, već da se zaštiti deo vezan za javni interes i za informisanje u određenoj oblasti“, kazala je ona.\nViše iz ove kategorije « Afirmativne mere upisa pripadnika romske nacionalne manjine: Dva Bečejca na Pravnom fakultetu\tKraj jedne ere u kombinatu: Krajem jula data socijalna pomoć bivšim PIK-ovcima »


APSOLUTNA PODRŠKA SRBIJE- Ana Brnabić: Posjeta Hercegovini, jedan je od najemotivnijih dana u mom mandatu (video) - Top Portal\nNaslovnica Vijesti BiH APSOLUTNA PODRŠKA SRBIJE- Ana Brnabić: Posjeta Hercegovini, jedan je od najemotivnijih dana...\nAPSOLUTNA PODRŠKA SRBIJE- Ana Brnabić: Posjeta Hercegovini, jedan je od najemotivnijih dana u mom mandatu (video)\nPredsjednica Vlade Republike Srbije Ana Brnabić izjavila je da joj je posjeta Hercegovini jedan od najemotivnijih i najljepših dana u mandatu, te najavila dalju podršku Republike Srbije srpskom narodu u Hercegovini, te apsolutnu podršku Republici Srpskoj.\nAna Brnabić prilikom posjete Prebilovcima\nBrnabić je ovo kazala odgovarajući na pitanja narodnog poslanika i predsjednika Odbora za dijasporu i Srbe u regionu Milimira Vujadinovića na sjednici Narodne skupštine Srbije,\nPredsjednik odbora za dijasporu i Srbe u regionu Milimir Vujadinović istakao je da posjeta srpskog predsjednika Aleksandra Vučića Rusiji istorijski dan, te naglasio da je ovom posjetom potvrđeno koliki ugled srpski predsjednik uživa u toj zemlji.\n”Srpski predsednik uživa najveći mogući ugled kod ruske države. Danas su ovoj temi mnogo govorili i svi mediji. To je i najvažnija politička tema u koju gledaju, ne samo građani Srbije, već i Srbi u regionu kojih je dva miliona i Srbi širom svijeta”, kazao je Vujdinović na sjednici Narodne skupštine Srbije.\nAna Brnabić prilikom posjete Nevesinju\nOn je podsjetio i na rezultate posjete među kojima je, u ovom trenutku, možda najvažnija cijena gasa koja je dogovorena za Srbiju, te će Srbija na taj način uraditi uštedu od 300 miliona evra.\n”Moje pitanje zato glasi, da li Srbi mogu da se raduju tom uspehu srpskog predsednika i srpske države kod ruskih vlasti u pregovorima, da li će ta dobrobit biti raspoređena, kako u Beogradu i centralnoj Srbiji tako i u Republici Srpskoj, Crnoj Gori i mjestima gdje živi naš narod”, upitao je Vujadinović predsjednicu Vlade Republike Srbije Anu Brnabić.\nU tom smislu je postavio i pitanje dokle se stiglo sa izgradnjom aerodroma u Trebinju, šta se dešava sa izgradnjom autoputa prema Bijeljini, kakvi su planovi kada je u pitanju izgradnja hidro-potencijala na Drini koji se grade zajedno sa Republikom Srpskom i da li će Vlada nastaviti da pomaže opštine u Republici Srpskoj, Federaciji i Crnoj Gori.\nPredsjednica Vlade Republike Srbije zahvalila se Vujadinoviću na organizaciji posjete Hercegovini – Nevesinju, Prebilovcima i Mostaru.\n”U vreme mog mandata kao predsednice Vlade i od kad sam ušla u Vladu Srbije, to mi je jedan od najlepših i najemotivnijih dana koje sam imala. Stojim pri onome što sam tada rekla, a to je da ćemo učiniti sve što možemo da kvalitet života ljudi, Srba koji su tamo ostali uprkos svemu onome što se desilo u poslednjih 100 godina, bude bolji. Mi ćemo učiniti sve što možemo da pomognemo, da podržimo, finansiramo projekte lokalne infrastrukture, izgradnju naših crkava, pomoć našim kulturno-umetničkim društvima, školama, Prosveti itd. I pozdravite molim vas mnogo od mene oca Radivoja Krulja i recite da sam pričala sa predsednikom Vučićem i o njemu i o Srpskoj pravoslavnoj crkvi i o hramu u Mostaru da vidimo kako možemo da pomognemo da se taj važan velelepni objekat završi”, kazala je predsjednica Vlade.\nOna je dodala da je posjeta predsjednika Srbije Aleksandra Vučića Rusiji obilježila jučerašnji dan, jer je zahvaljujući dogovoru predsjednika Aleksadra Vučića i predsjednika Rusije Vladimira Putina, skinut veliki teret sa leđa Srbije. ”Mi smo danas dobili tri i po puta jeftiniji gas. To je nama život u narednih šest meseci, ali onda prolazi zima i stabilizovaće se tržište i znaćemo šta nas očekuje dugoročno, te će biti lakše pregovarati oko dugoročnih ugovora. Veliku stvar je za Srbiju izvojevao predsednik Aleksandar Vučić i hvala predsedniku Putinu na svom razumevanju, prijateljstvu i podršci koju je danas pružio Srbiji. Što se tiče toga kako će biti investiran taj novac, mi smo danas ovim uštedeli mnogo novca i to će nam omogućiti da nastavimo sve one projekte koje smo planirali budžetom za 2022, pomoći će nam u našoj fiskalnoj stabilizaciji i smanjivanju deficita i javnog duga. Donosi stabilnost i sigurnost koja će nam olakšate realizaciju svih projekata koje smo planirali, ali i započinjanje novih projekata važnih za Srbiju i naš narod”, kazala je Brnabić.\nOna je naglasila da će Srbija apsolutno nastaviti da podržava Republiku Srpsku i projekte u susjednim državama u onim opštinama i mjestima gdje živi srpski narod.\n”Jaka Srbija za njih znači da ćemo imati više novca da finansiramo i u njihov kvalitetniji život kroz podršku projektima lokalne infrastrukture, izgradnju vrtića, škola, bolnica, domova zdravlja, kupovinu medicinske opreme itd. Apsolutno nastavljamo sa onom politikom koju je započeo Aleksandar Vučić kao predsednik Vlade Republike Srbije 2014. godine. Tada kada smo krenuli u takvu vrstu podrške Republici Srpskoj uprkos što smo bili u fazi finansijske konsolidacije, suočavali se sa poplavama i migrantskom krizom, ali ipak smo našli sredstva da pomognemo i Republici Srpskoj. Ta pomoć je tada bila mala u odnosu na onu kasnije, ali je bila jasan znak solidarnosti u tada teškim vremenima”, podsjetila je premijerka Srbije.\nOna je istakla da se svi projekti koji su planirani i započeti nastavljaju. ”Mi naše projekte nastavljamo – aerodrom Trebinje za koji se završava projektno-tehnička dokumentacija i eksproprijacija zemljišta, auto-put do Bijeljine nastavljamao da gradimo na teritoriji Srbije, dakle auto-put Sremska Rača – Kuzmin i to dobro napreduje, kao i most preko Save za koji mi snosimo sve troškove i dogovaramo se za 90 posto finansiranja auto-puta do Bijeljine na području Republike Srpske. Očekujem da sa tim projektom krenemo u 2022. Što se tiče projekta izgradnje hidro-centrale Buk Bijela sa tim nastavljamo. Bilo je spekulacija da ćemo morati da pauziramo, mi ne pauziramo, nemamo nikakvu odluku Ustavnog suda BiH, tako da nastavljamo. Mi smo uradili kompletnu pravnu analizu kao odgovorni investitori, tu pre svega mislim na Elektroprivredu Srbije i ne vidimo nijedan razlog da bilo ko stopira taj projekat. Ništa ne isključujem, ali zaista ne očekujem. Takva jedna odluka stvorila bi pravnu nesigurnost za sve investicije u BiH. Tako da mi očekujemo da se BiH prema nama ponaša kao prema bilo kom drugom investitoru. Ako je nemački investitor bio dobrodošao u jednoj otvorenoj privredi, valjda je i srpski investitor dobrodošao. U tom duhu mi nastavljamo taj projekat koji je izuzetno važan ne samo za Srbiju, Republiku Srpsku i BiH već i energetsku stabilnost regiona. I samo je jedan u seriji projekata malih i srednjih hidro- centrala na Drini koje možemo zajedno da gradimo i očekujem da ćemo ih i graditi u budućnosti. Zbog korone se kasnilo sa dokumentacijom i eksproprijacijom, ja sam očekivala da ćemo sve ove projekte graditi u 2021. godini. Započeli smo samo Buk Bijela, Aerodrom Trebinje krećemo u 2022. godini”, poručila je predsjednica Vlade Ana Brnabić.\nPrethodni članakSudar kamiona i autobusa, deset osoba povrijeđeno\nNaredni članakBesplatan vrtić za mališane iz Trebinja koji su članovi porodica sa četvoro i više djece


Hrvatske kompanije su uložile u Srbiju oko 600 miliona evra, posebno u poslednjih deset godina, dok su kompanije iz Srbije znatno manje ulagale u Hrvatsku, izjavio je u četvrtak direktor Agencije za investicije i konkurentnost Hrvatske Damir Novinić.\nOn je u Privrednoj komori Srbije (PKS) na Srpsko-hrvatskom poslovnom forumu pozvao srpske kompanije da investiraju u Hrvatsku, naglašavajući da prostora za saradnju ima u više oblasti, precizirajući velike potencijale u oblasti turizma.\nPrema njegovim rečima, velika prednost je to što Hrvatska i Srbija imaju sličan jezik i zakonodavni okvir.\nPotpredsednik PKS-a Raša Ristivojević rekao je da je Hrvatska u poslednjih 10 godina stalno u prvih 10 zemallja po ukupnoj trgovinskoj razmeni Srbije sa svetom.\nBasiliki grupa širi poslovanje u regionu iz Srbije\nItalijanska Basiliki grupa objavila je u četvrtak da će iz Srbije započeti širenje poslovanja u centralnoj i istočnoj Evropi.\nPredsednik Basiliki grupe Marko Basiliki kazao je na konferenciji za novinare u Beogradu da je ta grupacija, koja pruža usluge u oblasti elektronskog plaćanja, kancelarijskog poslovanja i bezbednosti, u julu kupila 80 odsto srpske firme Asoftforsolušons (Asoft4Solutions).\n"Basiliki grupa, sa sedištem u Firenci, zapošljava oko 1.000 ljudi i ima godišnji prihod od oko 250 miliona evra. Poslednje tri godine prihodi kompanije su stagnirali i verujemo da iz Srbije možemo proširimo i razvijemo poslovanje", kazao je on.\nKompanija Asoftforsolušons, za prodaju i održavanje POS uredjaja sa promenila je ime u Basiliki CEE i postaće centar za poslovanje italijanske grupacije u regionu.\n"Nectar" planira povećanje kapaciteta - U 2013. biće prerađeno oko 100.000 tona voća i povrća\n"Nectar" će do kraja ove godine preraditi još 30.000 tona raznih sirovina - voća i paradajza, pa će ukupna količina u 2013. iznositi 100.000 tona, izjavio je danas Tanjugu generalni direktor fabrike "Nectar" Čedo Praška.\n- Za sledeću godinu planiramo proširenje kapaciteta, što će svakako dovesti do povećanja ukupne količine sirovina za preradu - kazao je Praška.\nSirovine se prerađuju na pet lokacija - u Bačkoj Palanci, Vladičinom Hanu, Arilju, Skoplju i Ajdovščini, a od tih sirovina prave se poluproizvodi u vidu voćnih koncentrata, smrznutog voća i aseptičnih voćnih kaša.\nTi poluproizvodi se koriste za sopstvenu proizvodnju, a preostala količina se izvozi na tržišta Evropske unije i Rusije.\nPraška je naglasio da su sopstvena prerada i proizvodnja velika prednost "Nectar"-a, jer imaju zaokružen ciklus od njive, preko prerade, do gotovog proizvoda, što doprinosi stadardno dobrom kvalitetu njihovih proizvoda.\n"Nectar" poseduje planataže jagoda, na površini od 10 hektara, koje su ujedno među najvećim u Srbiji, kao i plantaže drugog voća poput jabuka, breskve, kajsije, kruške, sa kojih se voće direktno prerađuje u "Life 100%" sokove i "Nectar Family" nektare, saopšteno je.\nPrihod Tigra dve milijarde dinara\nU prvih devet meseci ove godine kompanija Tigar iz Pirota imala je prihod od dve milijarde dinara, od kojih je polovina ostvarena izvozom proizvoda od gume.\nKako se navodi u saopštenju, rezultati u trećem kvartalu ove godine, kada je prodaja bila veća za 13 odsto nego u periodu april-jun, potvrđuju pozitivni trend poslovanja.\nTokom septembra od izvoza je ostvareno 147 miliona dinara, a fabrika Tigar obuća zadržala je najveće učešće u izvozu, koje u trećem kvartalu iznosi blizu 90 odsto.\nParalelno s povećanjem isporuka postojećim kupcima u zemlje EU, menadžment kompanije je intenzivirao razgovore s potencijalnim partnerima iz Indonezije.\nPlan je da se osim uspostavljanja komercijalne saradnje koja bazira na snabdevanju evropskog tržišta sirovinama iz Indonezije razmotri i mogućnost zajedničkog ulaganja u neki od postojećih programa Tigra, odnosno nov proizvodni program u oblasti gumarstva, navodi se u saopštenju.\nDodaje se i da je Nadzorni odbor kompanije Tigar usvojio je Program poslovne i finansijske konsolidacije, koji će na vanrednoj Skupštini akcionara, tokom novembra, biti predstavljen i akcionarima.\nProgram predstavlja celovit prikaz ključnih problema u poslovanju, uz predlog modela za trajni oporavak sistema.\nSertić u Bordu direktora Evrokomore\nPredsednik Privredne komore Srbije Željko Sertić izabran je za člana Borda direktora Evrokomore (Eurochambres).\nSertić je na tu funkciju izabran danas na 114. redovnom zasedanju generalne skupštine te asocijacije u Istanbulu.\nKao član borda iz redova zemalja van EU, Sertić će ovu dužnost preuzeti 1. januara 2014, sa mandatom od godinu dana.\n"Srbiju naredne godine očekuju veliki izazovi na ekonomskom planu i krupni koraci u procesu pridruživanja Evropskoj uniji. Uveren sam da će mi, kao predsedniku PKS, pozicija u Bordu direktora Evrokomore omogućiti da dodatno doprinesem boljem pozicioniranju i promociji potencijala naše države i privrede", izjavio je Sertić, navdoi se u saopštenju PKS.\nPrivredna komora Srbije je, kao i ostale komore iz grupe zemalja koje nisu članice EU, pridruženi član Evrokomore, sa pravom da glasa i punim pravom da učestvuje u radu svih tela i organa ove vodeće evropske privredne asocijacije sa sedištem u Briselu.\nU saradnji sa rukovodstvom Evrokomore, PKS učestvuje u rešavanju svih pitanja od zajedničkog i globalnog interesa na polju privredne saradnje, investicija i multilateralnih ekonomskih inicijativa.\nSertić predvodi delegaciju PKS koja učestvuje na zasedanju generalne skupštine Evrokomore kojoj prisustvuju predstavnici 49 zemalja, kao i na vodećem ekonomskom forumu koji se takođe održava u Istanbulu.\nProdati tromesečni zapisi za 3 milijarde dinara\nUprava za javni dug prodala je danas sve ponuđene tromesečne državne zapise za ukupno tri milijarde dinara, saopštilo je Ministarstvo finansija Srbije.\nTe dužničke hartije prodate su po godišnjoj kamatnoj stopi od 9,25%, a na naplatu dospevaju 16. januara 2014. godine.\nPotražnja za zapisima iznosila je 4,7 milijaradi dinara, što je 156,9% obima emisije.\nNaredna aukcija državnih hartija od vrednosti zakazana je za 22. oktobar kada će na prodaju biti ponuđene dvogodišnje obveznice u vrednosti 10 milijardi dinar.


Albanija ne razmišlja o ujedinjenju sa Kosovom\nAlbanski premijer Salji Beriša izjavio je da ujedinjenje sa susednim Kosovo nije opcija o kojoj Albanija razmišlja.\nUmro albanski princ Leka\nAlbanski princ Leka Zogu Prvi umro je danas u Tirani. Predstavnica kraljevske porodice je potvrdila da je princ Leka umro u bolnici "Majka Tereza" u Tirani zbog zdravstvenih problema na srcu i plućima.\nKatanec selektor Albanije\nTragom Dika Martija\nGlavni tužilac specijalnog istražnog tima EU za ispitivanje navoda o trgovini ljudskim organima na Kosovu, Amerikanac Džon Klint Vilijamson, nastavlja danas posetu Albaniji od čijih je zvaničnika zatražio pomoć u istrazi.\nŠef tima EU za istragu navoda o trgovini organima na Kosovu Džon Klint Vilijamson dolazi danas u dvodnevnu posetu Albaniji, gde će razgovarati s najvišim albanskim zvaničnicima.\nZajednički konzulati Prištine i Tirane\nTirana i Priština potpisale su sporazum o objedinjavanju konzularnih službi i usluga u inostranstvu i najavljuju još bližu saradnju u drugim oblastima.\nPrva ... ◄ Nazad 108 109 110111 112Napred ►


EU Konkurs umetničke autorske grafike - “ZAJEDNO MOŽEMO VIŠE”\n01:46: PM četvrtak 19 maja, 2022\nEU Integracije Naslovi.net Tema dana\nPosted on 3. oktobra 2017. at 14:23 by Ist Media\nProjektom „Podrška inkluzivnom društvu“, koji finansira Delegacija EU u Republici Srbiji i EU info centar, raspisan je konkurs umetničke autorske grafike „Zajedno možemo više“, koji je otvoren od 25. septembra do 25. oktobra 2017.\n„Zajedno možemo više“ je konkurs umetničke autorske grafike, otvoren za sve građane Srbije koji žele da predstave svoju originalnu umetničku viziju i zaokružen idejni koncept na temu socijalnog uključivanja osetljivih grupa… Ranjive grupe trebaju širu podršku društva. Osobe sa invaliditetom, stariji, mladi, deca, žene, romska nacionalna manjina – svaki pojedinac koji nailazi na prepreke prilikom uključivanja u zajednicu – treba podršku i pomoć. Svi moraju da imaju jednaka prava i šansu da žive dostojanstveno“, navodi se u saopštenju EU Info centra.\nOva organizacija ocenjuje da autori umetničke grafike „mogu da pomognu i doprinesu podizanju javne svesti o značaju socijalne inkluzije ranjivih grupa tako što će svojim umetničkim prijavama i individualnošću pristupa poslati snažnu poruku o tome kako oni vide taj proces, kako i koliko možemo bolje i šta su ideali kojima treba težiti“.\n„Organizatori konkursa – tim projekta Podrška EU inkluzivnom društvu i EU info centar – ohrabruju sve autore umetničke grafike da učestvuju i time podrže i doprinesu podizanju javne svesti o važnosti uključivanja ranjivih grupa u sve aspekte društva“, navodi se u saopštenju.\nPropozicije takmičenja u pdf formatu možete pročitati u dokumentu OVDE\nPosted by Ist Media - 13. aprila 2021. 0\nSrbija treba da nastavi i pojača napore na odlučnom rešavanju strukturne diskriminacije Roma u pogledu njihovog državljanstva, stanovanja, zdravstvene zaštite,…


DS biračima: Izađite na izbore, ali budite oprezni - Studio B\nParlamentarni 2016 21. 04. 2016. 19:45:42\n„Bez obzira na sve pritiske, nasilje, uvrede, govor mržnje, kojima je Demokratska stranka bila izložena, bespoštedno smo se borili za slobodnu, za pravednu, za normalnu Srbiju. Bićemo i ubuduće čuvari vatre“, poručio je Pajtić na predstavljanju Koraksove knjige „Fenomenologija zarđale kašike“, koja je, u organizaciji DS, održana u Knez Mihailovoj ulici.\nI predsednik Političkog saveta DS Dragoljub Mićunović je pozvao građane da izađu na izbore, ali da budu oprezni jer, kako je rekao, postoje nagoveštaji da bi izbori mogli da budu sumnjivi.\nKako je rekao, „krajnje je vreme da se uljudimo kao država, koja je u stanju da organizuje normalne izbore, da oni ne budu u slavu jednog čoveka već poštovanja institucija, slobode, i ljudskih prava“.\nPrema rečima zamenice predsednika DS Gordane Čomić, DS neće dozvoliti da glasovi građana budu pokradeni na izborima.\n„Mi ćemo nastaviti da pitamo šta je sa lažnim biračima, na lažnim prebivalištima, šta je sa lažnim biračkim spiskovima koji su normalna posledica lažnih ugovora i lažnih diploma, svega lažnog što se nama predstavlja kao istina“, rekla je Čomić.


Dačić: Avion sa telima očekuje se oko 18.00 sati\nM. D.\t 23. februara 2016. 09:41\nMinistar spoljnih poslova Ivica Dačić izjavio je danas da se dolazak aviona sa telima službenika ambasade Srbije Slađane Stanković i Jovice Stepića koji su poginuli u Libiji u Beogradu očekuje oko 18.00 časova.\nAvion iz Tripolija sa telima službenika treba da poleti u ovim trenucima, rekao je Dačić za TV Pink navodeći da će avion leteti iz Tripolija do Istanbula, odakle će tela do Beograda biti dopremljena redovnim letom.\n“Ako u toku ovog razgovora polete, pretpostavljam da će u Beogradu biti oko šest sati popodne”, rekao je Dačić za TV Pink i ddoao da su uloženi ogromni napori da avion iz Tripolija poleti.\n“Tu je reč o ogromnim naporima da avion poleti, naša kompanija nije dobila dozvolu za preletanje. Ceo dan smo radili na tome, libijska vlada je davala svoj avion, mi smo hteli da pošaljemo naš, nije nam bilo dozvoljeno ni jedno ni drugo”, rekao je Dačić.\nKako je dodao, tek noćas je dobijena dozvoau da se angažuje avion koji će tela preneti do Istanbula, odakle će redovnom linijom za Beograd biti dopremljena u Srbiju.\nOn je rekao da naše diplomate nisu imale odobrenje da napuste Tripoli i da nisu poštovane procedure, ali da ne smeju da se zamenjuju teze i odbacio navode o eventualnoj trgovini oružjem.\n“Da su poštovane procedure sigurno ne bi došlo do ovoga”, naglasio je on i dodao da će sve okolnosti utvrditi radna grupa i državni organi.\n“Amerikanci kažu da nisu znali, ali dajte nam dokaze, naše službe kažu da su ih obavestili”, naveo je on i dodao da je “očigledno napravljena greška.\n“Oni bi bili živi da nisu ubijeni u bombarodavnju”, rekao je Dačić.


Ministri EU upozorili da Brexit bez sporazuma nije ničiji interes\nDemonstracije u Londonu nakon suspendovanja britanskog parlamenta\nMinistri Evropske unije u četvrtak su zatražili od Britanije da izabere sporazumni Brexit, dok su neki od njih otvoreno izražavali brigu da bi potez premijera Borisa Johnsona da suspenduje parlament povećao rizik od haotičnog rizlaska Velike Britanije iz Unije.\nDok su se ministri vanjskih poslova i odbrane EU sastajali u Helsinkiju, Johnsonova vlada upozorila je protivnike u britanskom parlamentu da pokušavaju da je obore i da spriječe britansko napuštanje bloka 31. oktobra.\n"Još se nadamo da će biti moguće izbjeći Brexit bez sporazuma i očekujemo prijedloge britanske vlade koji bi se uklopili u sporazum o napuštanju. Nije u ničijem interesu da se realizuje Brexit bez sporazuma", izjavio je holandski ministar vanjskih poslova Stephan Blok.\nBritanski parlament tri puta je odbacivao sporazum o napuštanju, dogovoren između Johnsonove prethodnice Therese May i Brisela, a Johnson je obećao da će ponovo pregovarati o njemu ili će Britanija napustiti blok bez sporazuma krajem oktobra.\nŠef Johnsonovog pregovaračkog tima za Brexit, David Frost, bio je u Briselu u srijedu radi razgovora s Evropskom komisijom, ali su iz Unije saopštili da strane nisu uspjele da prevaziđu razlike.\nIako je većina ministara odbila da komentira suspenziju britanskog parlamenta, tvrdeći da je to unutrašnje pitanje, austrijski ministar Alexander Schallenberg, upitan da li je "tvrdi" Brexit sada vjerovatniji zbog takvog poteza, izjavio: "Bojim se da je tako".\n"Lopta je sada na britanskoj strani terena, mi smo učinili sve što je u našoj moći da se osigura primjereni odlazak Britanije. Kada druga strana kaže da to nije moguće, ona mora znati kakve su alternative, pogotovo one suštinske", rekao je Schallenberg.\n"EU je jedinstvena po pitanju sporazuma, sada je na Britaniji da odluči o tome", izjavio je malteški ministar Carmelo Abela.\nJohnsonov ministar odbrane Ben Wallace, na sastanku u Helsinkiju, izjavio je da se suspenzija parlamenta 'dešava svake godine'.\nFinska drži rotirajuće predsjedanje nad EU i danas je bila domaćin evropskim ministrima. Finski ministar vanjskih poslova Pekka Haavisto izjavio je: "Podržati Brexit sporazumom ključno je pitanje, jer ćemo se u suprotnom suočiti s negativnim posljedicama po naše ekonomije i granični saobraćaj".\n"Nadamo se da će se razlaz na taj način desiti i da neće učiniti nemogućim da imamo dobru saradnju nakon njega", kazao je šef mađarske diplomatije Peter Szijjarto, prenosi Reuters.\nLaburisti će tražiti vanrednu debatu o Bregzitu


Naslovna strana za nedelju, 1. april 2018. godine\nBeta 1. aprila 2018. 08:55\nBeogradski dnevni listovi na naslovnim stranicama od nedelje, 1. aprila, najviše prostora posvećuju nastavku unutrašnjeg dijaloga o Kosovu, a na tu temu donose intervjue sa predsednikom Srpske liste i gradonačelnikom Severne Mitrovice Goranom Rakićem i bivšim ministrom za Kosovo i Metohiju Goranom Bogdanovićem.\nALO – Pod naslovom „Vlada u karantinu“, list piše da su ministri zaboravili na rekonstrukciju Vlade zbog malih boginja. Patrijarh Irinej: Vučić zna šta radi, molim gospoda da mu pomogne“, o poruci partirarha SPC Irineja, predsedniku Srbije Aleksandru Vučiću.\nBLIC – „Zašto Mogerini nije rekla Prištini ovo više ne sme da se desi“, naslov je pod kojim list najavljuje intervju sa bivšim ministrom za Kosovo i Metohiju Goranom Bogdanovićem. „Kako žive porodice sa četvoro dece“ o problemima roditelja.\nVEČERNJE NOVOSTI – „Zamrznut konflikt nam ništa ne donosi“ o stavovima predsednika Srbije Aleksandra Vučića iznetim na okruglom stolu u okviru unutrašnjeg dijaloga o Kosovu i Metohiji. „U rudniku zlata 600 miliona dolara“, o odluci „Nevsuna“ da ulaže u rudnik kod Bora.\nKURIR – „Držali su me na nišanu dok su hapsili Marka“, naslov je intervjua sa generalnim sekretarom predsednika Nikolom Selakovićem o napadu u Mitrovici. „Čudo na grobu patrijarha Pavla“, list piše da je dečak izlečen od raka nakon štu mu je nad moštima patrijarha Pavla očitana molitva.\nPOLITIKA – „Blago zlata vredno“ o podzemnim vodama u Srbiji. „Narod i država će se braniti na Kosmetu“, citira list predsednika Srpske liste i gradonačelnika Severne Mitrovice Gorana Rakića, a o nastavku unutrašnjeg dijaloga o Kosovu i Metohiji piše i pod naslovom „Zamrznut konflikt, loše rešenje“. „Država preuzela niški aerodrom“, o preuzimanju uprave nad aerodromom „Konstantin Veliki“ od gradskih vlasti Niša.


Nulta Tačka, Author at Nulta Tačka\nHome » Archives for Nulta Tačka\nBajden o odluci Vrhovnog suda o abortusu: Ekstremna odluka i velika greška- Podržao proteste koji kreću širom SAD\n- Nulta Tačka\nAmerički predsednik Džozef Bajden kazao je u obraćanju u Beloj kući da je odlukom da prepusti pravo o odlučivanju o legalnosti abortusa saveznim državama Vrhovni sud oduzeo američkom narodu ustavno pravo. „Nisu ga ograničili...\nLideri zemalja G7 napuštaju ZELENU AGENDU, energetska kriza diktira povratak na fosilna goriva\nLideri zemalja Grupe sedam (G7) sastaće se u nedelju u Nemačkoj, gde planiraju da se fokusiraju na stabilizaciju energetskih tržišta. Kako cene rastu zbog ruskog rata u Ukrajini, Nemačka je krenula da ponovo pokrene neke...\nOvo je mesto gde bi mogao da počne treći svetski rat\nBura oko obustave železničkog transporta kroz Viljnus se ne stišava. Pretnje stižu sa svih strana. Uzalud su i Litvanija i Evropska unija pokušale da objasne Rusiji da blokada, koja uključuje ugalj, metale, građevinske materijale...\nPorodica zarobljenog britanskog plaćenika: Rekao nam je da vlada Velike Britanije nije ni pokušala da ga oslobodi\nEgzekucija proukrajinskih plaćenika će se nastaviti – kaže porodica. Britanski plaćenik Ejdan Eslin rekao je svojoj majci da će verovatno biti pogubljen, a zvaničnici DNR-a koji ga drže navodno su rekli zatvoreniku da nisu...\nHabek: U Nemačku je već stigla energetska kriza\nU Nemačkoj je već stigla energetska kriza, rekao je ministar ekonomije Nemačke Robert Habek u Bundestagu. “Leto je, želimo da posle dve godine pandemije ponovo budemo slobodni, ali zima je na pragu. Već sada. Politički...\nAmerika šalje Ukrajini još 500 miliona dolara u naoružanju\nAmerička administracija bi u četvrtak mogla predstaviti novi paket vojne pomoći Ukrajini, koji će uključivati višestruke raketne sisteme HIMARS i artiljerijsku municiju, prenosi CNN. Očekuje se da će Bajdenova administracija...\nZAVERA I UBISTVO? Osmoro zdravstvenih radnika na sudu zbog smrti MARADONE\nProtiv osmoro zdravstvenih radnika biće pokrenut sudski proces u Argentini za ubistvo iz nehata zbog smrti fudbalske legende Dijega Armanda Maradone. Na kraju istrage o smrti Maradone odlučeno je da se pokrene sudski postupak...\nPsiholozi kažu da je u redu da neki ljudi vide duhove: „Sindrom ukletih ljudi“\nIstraživači su tvrdili da su posete duhova često kombinacija da se prava osoba nalazi na pravom mestu dok pokušavaju da identifikuju karakteristike koje pokreću pojedinca koji može to da doživi. Prema novoj studiji objavljenoj u...\nAustrijski ekonomista predviđa GAŠENJE Austrije- Prekid ruskog gasa znači nestanak oko 130.000 radnih mesta\nObustava isporuke ruskog gasa samo u austrijskoj pokrajini Gornja Austrija ugasila bi između 31.000 i 56.000 radnih mesta i smanjila BDP za 3,4 do 6,6 odsto. Do tog zaključka je došao ekonomista Fridrih Šnajder koji je napravio...\nBRITANSKI UZBUNJIVAČ: Planiraju da ubiju 6 miliona starijih ljudi u Engleskoj kroz COVID protokole\nIskreno malo toga nas više može iznenaditi u današnje vreme, ali ovaj video je uspeo u tome. Gareth Icke (sin Davida Ickea) u svojoj emisiji razgovarao je sa Steveom Wilkiem, čovekom koji je godinama radio u Britanskom...\nINFOWARS o situaciji sa migrantima u Srbiji: Nagli porast migracija, za 55% više nego prošle godine\nPrema izveštajima, Balkansko poluostrvo doživljava veliki porast ilegalne migracije prenose američki mediji. Promet migranata i pritisak na granice rastu širom Evrope- izveštava Infowars. Srpske vlasti kažu da je poznato da se u...\nOtkriveno: Izraelski softver PEGAZ kojim se špijuniraju civili koristilo najmanje pet zemalja EU\nIzraelska kompanija NSO priznala je u utorak pred komitetom Evropskog parlamenta da su „napravili greške“, ali je otkazala ugovor za špijunski softver Pegasus sa jednom zemljom EU koja je zloupotrebila tehnologiju nadzora. Glavni...\nStav • Sve vesti\nHiljadama gej/biseksualnih muškaraca u Velikoj Britaniji biće ponuđena vakcina protiv majmunskih boginja\nZdravstvene vlasti Velike Britanije odlučile su da prošire vakcinaciju protiv majmunskih boginja sa kontakata slučaja na desetine hiljada gej i biseksualnih muškaraca, za koje smatraju da su najviše u riziku od zaraze virusom...\nNjujork Tajms: Rusija preusmerila prodaju nafte Kini i Indiji i značajno povećala profit\nRusija je preusmerila prodaju nafte i prošlog meseca prihodovala 1,7 milijardi dolara više nego u aprilu, ukazuju podaci Međunarodne agencije za energiju. Kineski uvoz ruske nafte u maju mesecu porastao je za 28 odsto u odnosu na...\nU KANADI završena izgradnja najveće fabrike na svetu za proizvodnju jestivih INSEKATA (VIDEO)\nČini se da su svetski moćnici zaista odlučili da ćemo u budućnosti jesti insekte. Dok se milioni pilića ubijaju zbog navodne ptičje gripe, i dok na desetine hiljada krava misteriozno umire u SAD-u u Kanadi je upravo izgrađena...\nEU savetuje svoje građane kako da uštede da bi zamenili Ruski gas\nEU bi mogla da uštedi energiju kako bi u potpunosti nadoknadila ruski gas iz gasovoda Severni tok 1, izjavila je u ponedeljak predsednica Evropske komisije Ursula fon der Lajen. „Ako… smanjimo grejanje u Evropi za dva stepena...\nJutjuber Nebojša Stefanović odgovario na optužbe Hrkalovićeve! Uperio prst u kolegu jutjubera Đukanovića\nIzgleda da su jutjuberi posle Vladimira Đukanovića i njegovog podkasta na kanalu Objektiva dobili još jednog kolegu i to ministra odbrane Nebojšu Stefanovića. Kako bi rekao Baka Prase, Vladimir Đukanović i Neša Stefanović...\nNa poljsko-ukrajinskoj granici Pentagon tajno rasporedio padobrance 82. vazdušno-desantne brigade Sjedinjenih Država\nPentagon je tajno rasporedio padobrance 82. vazdušno-desantne brigade Sjedinjenih Država na poljsko-ukrajinsku granicu. Ona je specijalizovana, između ostalog, za izvođenje specijalnih operacija, operativnih udara itd...\nBritanci upozoreni na EKONOMSKU APOKALIPSU- Ekonomski stručnjaci predviđaju recesiju\nBritanska brutalna borba protiv krize troškova života mogla bi da postane mnogo gora prema panelu šefova Sitija, jer OECD prognozira rast Velike Britanije za 2023. na 0, najniži u G20. Signali – ekonomija se smanjila za...\nRukovodstvo Tvitera preporučilo akcionarima da odobre prodaju kompanije Ilonu Masku\nRukovodstvo Tvitera je jednoglasno preporučilo akcionarima da odobre predloženu prodaju kompanije za 44 milijarde dolara američkom inovatoru Ilonu Masku, navodi se u dokumentu predatom vlastima SAD. Mask, osnivač Tesle i...\nKina je upravo postigla da AI kompjuter radi kao mozak\nVUČIĆ ponovo diže paniku: “Imaćemo gori svetski rat nego što je bio”- Najavio DA ĆE DA PRIMI ČETVRTU DOZU VAKCINE\nZelenski upao u paranoju! Ukljanja svog najbližeg prijatelja iz detinjstva sa mesta šefa ukrajinske službe\nDanski zdravstveni zvaničnik: Greška je preporučivati vakcine protiv COVID-19 za svu decu\nRUSKO MO: CNN u zaveri sa ukrajinskim nacistima montira napad na civile


Divovski tornjevi u borbi protiv zagađenja - Gradjevinarstvo.rs\nPodaci Svetske zdravstvene organizacije pokazuju da je kvalitet vazduha u Nju Delhiju jedan od najlošijih na svetu. Zagađen vazduh je peti po redu uzročnik smrti u Indiji. U pokušaju da se bori protiv ovog tihog ubice, indijska firma Studio Symbiosis Architects osmislila je opštekoristan društveni projekat “Aũra”. On podrazumeva predloge za sisteme prečišćivanja vazduha u ovom gradu. Razvijeni na principima aerodinamike, “Aũra” prečišćivači vazduha zasnivanju se na zakrivljenom obliku i razlikama u vazdušnom pritisku. Oni usisavaju zagađeni vazduh i stvaraju hladan, čist vazduh.\n“Aũra” toranj (foto: Studio Symbiosis Architects)\nNju Delhi je iz godine u godinu sve zagađeniji, što pokazuje i alarmatni nivo čestica PM 2,5. Shodno tome Studio Symbiosis Architects tražio je rešenje za sve građane, tj. da u čistom vazduhu mogu da uživaju svi a ne samo oni koji mogu da priušte kućne prečišćivače vazduha.\nProjekat “Aũra” podrazumeva niz džinovskih tornjeva za prečišćavanje vazduha na čijim vrhovima se nalaze saksije sa kapljičnim navodnjavanjem. U planu je da svaki toranj ima dve glavne komore: jednu za povećanje relativne brzine vazduha, a druga za prečišćavanje zagađenog vazduha pre nego što ga izduva velikom brzinom i po nižim temperaturama kako bi se stvorila razlika u pritisku koji zatim gura topli, zagađeni vazduh nazad prema tornju. Arhitekte procenjuju da bi 18m visoki toranj “Aũra” mogao dnevno da očisti 32 miliona kubnih metara vazduha. Kapacitet čišćenja bi trebao da bude 1,3 miliona kubnih metara vazduha na sat.\nTornjevi “Aũra” predstavljaju samo prvi deo predloga. Implementacioni plan bi počeo postavljanjem tornjeva od 60m u prsten duž oboda grada kako bi se zaustavio dotok zagađenog vazduha iz okruženja. Manji tornjevi, visine 18m u razmaku od 1 kvadratnog kilometra, bili bi postavljeni na odabranim tačkama kako bi se osigurao čist vazduh u gradu.\n“Aũra velocity” i “Aũra Falcon” (foto: Studio Symbiosis Architects)\nPored ovih tornjeva, sistem za prečišćavanje vazduha činio bi i “Aũra velocity” - spravice koje se mogu pričvrstiti na vrhove automobila, kao i mreža dronova “Aũra Falcon” koji bi se kretali gradom i nadgledali nivo zagađenja vazduha. Celokupan sistem bi se zvao “Aũra Hive” jer bi podsećao na košnicu.


DEJTON - KOČNICA ZA RAZVOJ DRŽAVE: Izjava ministrice Turković izazvala buru reakcija u Republici Srpskoj... - e-dijaspora.info\nOn pro 13, 2020\nDa je on postao kočnica za razvoj države…\nMinistar inostranih poslova Bosne i Hercegovine Bisera Turković govorila je u intervjuu za Face TV o mnogim temama, spominjanju BiH u Kongresu SAD, odnosima sa susjedima, ali i odnosima unutar BIH.\nIstakla je da je u Kongresu rečeno da se ide prema promjeni Dejtona, da je on postao kočnica za razvoj države.\nDodala da su za BIH i SAD bitni 7. i 8. decembar, te da će u EU zabraniti ulaz svima koji krše ljudska prava, te da će im se vršiti supervizija imovine.\nU Republici Srpskoj i vlast i opozicija šokirani su nastupom Bisere Turković, traže izvinjenje i sankcije posebno zbog, kako navode, sramnog poređenja Srba sa nacistima, te Milorada Dodika sa Hitlero za koje je ministrica u emisiji izjavila da ne poredi, već da govori o različitim situacijama.\nNo, u RS osuda i riječi i rečenice i konteksta izrečenog.\nPredsjednica RS Željka Cvijanović izjavila je Srni da jučerašnje izjave Bisere Turković, “koja ne pokušava ni da sakrije mržnju prema Republici Srpskoj i srpskom narodu, predstavljaju odraz ekstremizma koji ozbiljno urušava temelje na kojima BiH počiva”.\nPremijer Radovan Višković smatra da bi “poslije ovakvih izjava, zaslijepljenih mržnjom prema Republici Srpskoj, u normalnom društvu, Turkovieva bila smijenjena sa javne funkcije”.\nPredsjednik SDS Mirko Šarović izjavio je da su izjave ministra inostranih poslova u Savjetu ministara Bisere Turković koje se odnose na “srpski narod i Republiku Srpsku skandalozne, neprihvatljive i netačne i da ona pokušava vratiti spiralu sukoba u BiH”.\nBura reakcija i na društvenim mrežama.\n“Zar mislite da kada bi pravosuđe funkcionisalo kako treba i kada bi se svi oni koji su stekli enormno bogatstvo stavili na ona mjesta na gdje bi trebali da se nalaze, zar mislite da bi stanovništvo imalo nešto protiv toga da ima bolji život? Pitanje boljeg života za njih i njihovu djecu…\nOni jesu sada pod pritiskom, bili su i Nijemci pod pritiskom Hitlera, ali su izašli iz tog perioda. Jednom kada se glavno lice koje je odgovorno, kada naiđe na adekvatnu kaznu, ili kada promijeni kurs svog ponašanja mnoge stvari se postave u sasvim drugačijem kontekstu”, kazala je Turković.\nVoditelj: Poredite Dodika i Hitlera?\n“Ne, ja nikoga ne poredim, samo govorim o različitim situacijama”, navela je Turković.\nPredsjednik Republike Srpske Željka Cvijanović izjavila je Srni da jučerašnje izjave Bisere Turković, “koja ne pokušava ni da sakrije mržnju prema Republici Srpskoj i srpskom narodu, predstavljaju odraz sarajevskog ekstremizma koji ozbiljno urušava temelje na kojima BiH počiva”.\nPoslanik SNSD-a u Predstavničkom domu Parlamentarne skupštine BiH Dragan Bogdanić poručio je da ministar inostranih poslova u Savjetu ministara Bisera Turković najnovijim izjavama samo dodatno “podgrijava i razotkriva svoju, ali i mržnju SDA iz koje dolazi prema Republici Srpskoj, te očekuje da ona bude pozvana na odgovornost”.\n“Porediti srpske izabrane predstavnike sa Hitlerom i tražiti ukidanje Republike Srpske govori da je na sceni jedan veliki projekat političkog napada čiji je cilj pokušaj da se oslabi Republika Srpska i pozicije njenih predstavnika u Sarajevu”, izjavio je Srni Bogdanić.\nPredsjednik Vlade Republike Srpske Radovan Višković izjavio je da bi ministar inostranih poslova u Savjetu ministara Bisera Turković poslije izjava “zaslijepljenih mržnjom prema Republici Srpskoj u normalnom društvu bila smijenjena sa javne funkcije”.\nVišković je rekao Srni da “izjave stižu uvijek od političara iz Sarajeva kada nemaju rezultata svog rada, pa tako i Turkovićeva kad nema rezultata o kojima bi govorila u emisiji pažnju preusmjerava na priču o ukidanju Republike Srpske”.\nPoslanik PDP-a u Predstavničkom domu Parlamentarne skupštine BiH Branislav Borenović poručio je da su “potpuno neprihvatljivi stavovi koje je iznijela ministar spoljnih poslova u Savjetu ministara Bisera Turković, jer je Republika Srpska trajna kategorija koja ima svoju međunarodnu verifikaciju”.\n“Takvi iznešeni stavovi ne mogu doprinijeti stvaranju međusobnog povjerenja i pozivam sve političke sudionike u ovoj zemlji da Srpsku prihvate kao jednu trajnu realnost”, rekao je Borenović kometarišući izjave Turković.\nAmerikaBisera TurkovicBosna i HercegovinaDejtonski sporazumRS\nBEZ DLAKE NA JEZIKU: Majka Sanje Stanković se oglasila pa otkrila šta misli Anđelu – Šokirala odgovorom…\nKAKVA SCENA U ZADRUZI – SPECIJALNO ZA ŽENE: Skinuo se pa obukao samo tange – Onda je počela opšta lomljava… (VIDEO)


“Ovo je poklon koji je naš šampion Khabib Nurmagomedov danas primio od svog brata Ramzana Kadirova, a najprijatnija stvar je što nas je Ramzan lično pratio do čečensko-dagestanske granice”, napisao je poznati MMA borac Šamil Zavurov na Instagramu – prenosi Radio Sarajevo.\nČečenijaConor McGregorKhabib NurmagomedovMMARamzan KadirovRusijaUFCVladimir Putin\nPrevious article Emotivni video: Prijatelji se opraštaju od mladića koji je sinoć poginuo u Sarajevu\nNext article Šta kažete na ove brojke? Boriša Falatar pobijedio Čovića u 20 općina u BiH!\nMustafa efendija Cerić se iznenada sastao sa čovjekom koji bi “umro za Vladimira Putina”\nŠta kažete na ove brojke? Boriša Falatar pobijedio Čovića u 20 općina u BiH!


Visoko započinje treću, posljednju fazu projekta vodosnabdijevanja prema Moštru - Akta.ba\n08.05.2020. 07:46 / Izvor: Akta.ba\nUspješan završetak tenderske procedure i najava potpisivanja ugovora za izvođenje treće faze projekta vodosnabdijevanja prema Moštru, jedan je od zaključaka sa jučerašnjeg sastanka tima za praćenje implementacije projekta dogradnje vodovodne mreže Visoko.\nNajvažnije zaključke sa ovog sastanka javnosti je predočila gradonačelnica Amra Babić.\n"Danas smo donijeli odluku o izboru najpovoljnijeg izvođača, dali ovlaštenje direktoru JKP 'Visoko' za potpis ugovora te možemo očekivati potpisivanje i početak radova krajem ovog i početkom sljedećeg mjeseca", kazala je gradonačenica Visokog.\n"Pri kraju smo implementacije naših kreditnih sredstava od Evropske banke za obnovu i razvoj u iznosu od devet miliona KM, ali da će sam projekat, sudeći prema onome kako do sada ide, imati realizaciju u iznosu od 12 miliona KM. Riječ je od dodatnim sredstvima koja smo obezbijedili od većih nivoa vlasti, Budžeta Grada Visokog i iz sredstava JKP 'Visoko'. Benefiti koje su građani osjetili su već sada veliki, a naš konačan cilj je da uđemo u 18 od 26 mjesnih zajednica, koliko ih ima na području grada Visoko", kazala je.\nDirektor JKP 'Visoko' Hasan Prelić iskazao je zadovoljstvo zbog početka realizacije treće faze projekta vodosnabdijevanja.\n"JKP 'Visoko' je u posljednje tri godine učinilo značajan napor kako bi se što bolje opremilo i osposobilo. Praktično od danas, ulazimo u treću fazu projekta vodosnabdijevanja grada Visokog", istakao je Prelić.\nDirektor Prelić dodaje kako je JKP 'Visoko' sada funkcionalno i da može odgovoriti svim postavljenim izazovima, kako obavljanju redovnih djelatnosti, tako i na investicionim aktivnostima i praćenju ovog vrlo zahtjevnog projekta.\n"Trećom fazom proširenja gradske vodovodne mreže predviđena je izgradnja primarne i sekundarne mreža za naselja 'Moštranskog kraja', počevši od Dubrava do Liješeve. Svako naselje u ovoj trasi uključeno je u ovaj projekat", zaključio je Prelić.\nZnačajno je napomenuti da je JKP "Visoko" od strane EBRD-a ocijenjeno kao jedno od najboljih implementatora projekata finansiranih od strane Evropske banke za obnovu i razvoj u BiH, a sasvim sigurno najbolji implementator u oblasti vodosnabdijevanja u BiH ocijenjen od strane EBRD-a.


Petković: Tražićemo dodatno obezbeđenje za Dragicu Gašić - Radio Kosovska Mitrovica\n28. July 2021, 15:30\nAdvokatski tim koji je angažovala Kancelarija za Kosovo i Metohiju tražiće dodatno obezbeđenje za srpsku povratnicu u Đakovicu Dragicu Gašić i njen stan, kao i što skoriji početak istrage nakon što joj je stan obijen, ispreturan i pokraden, napisao je “Tviteru” direktor Kancelarije Petar Petković.\nPetar Petković objavio je na Tviteru da će Kancelarija za KiM, kao i do sada, Dragici Gašić obezbediti novu kameru, nameštaj, hranu, kao i neophodnu insulinsku terapiju.\n“Kakvu bezbednost Srbima na KiM pružaju međunarodne misije i kakva je njihova uloga, kada opština Đakovica zabranjuje zamenu najobičnijih vrata koja smo nabavili? Dragicina bezbednost direktno je u vašim rukama”, napisao je Petković, koji je u objavi označio UNMIK Kosovo, EULEKS Kosovo, KFOR, Miroslava Lajčaka i Misiju OEBS na Kosovu i Metohiji.\nIstakao je da su poslednjim dešavanjima, uključujući i obijanje stana, direktno ugroženi njen život i bezbednost u Đakovici.\nUpozorio je da na stanu Dragice Gašić više nema ni vrata koja može da zatvori, što je čini lakom metom za sve ekstremiste.\nDirektor Kancelarije za KiM Petar Petković je naglasio da na svu njenu golgotu, Priština ćuti skoro dva meseca.


Iz godine u godinu samo ponavljanje floskula, mladi sve više planiraju odlazak iz Srbije - Portal Moj Bečej - Bečejske opštine iz ugla građana!\nIz godine u godinu samo ponavljanje floskula, mladi sve više planiraju odlazak iz Srbije\nSaopštenje Krovne organizacije mladih Srbije povodom 12. avgusta – Međunarodnog dana mladih\nUto avg 13\nOd 2000. godine, svakog 12. avgusta se stavlja fokus na mlade, više nego drugih dana u godini. Tog dana će se u svakoj zemlji pojaviti nekoliko tekstova više o mladima u štampi, biće ponovljene floksule da „mladi nisu naša budućnost nego i sadašnjost“, državni zvaničnici će iskoristiti priliku da se sa mladima fotografišu i još jednom naglase da imaju planove, vizije i ideje o poboljšanju njihovog položaja.\nKrovna organizacija mladih Srbije želi da iskoristi ovaj 12. avgust da ukaže na nepovoljan položaj mladih u Srbiji i potrebu da ključni akteri koji se bave mladima i unapređenjem njihovog položaja budu odgovorniji u svom poslu.\nIako Srbija ima zadovoljavajući normativni okvir za bavljenje mladima oličen prevashodno u Zakonu o mladima i Nacionalnoj strategiji za mlade, iako postoji resorno Ministarstvo omladine i sporta, te iako se sve izraženije pažnja poklanja mladima od strane različitih subjekata, ne mogu i ne smeju se prikriti činjenice o evidentnim problemima i izazovima koji su i dalje u značajnoj meri prisutni u svakodnevnici mladih ljudi. Rezultati koji su do sada postignuti na unapređenju položaja mladih još uvek nisu efikasno otklonili neke od ključnih prepreka koje stoje na putu njihovom pristupu kvalitetnom obrazovanju, dostojanstvenom zapošljavanju i ravnopravnom uključivanju u sve društvene tokove.\nRezultati alternativnog izveštaja o položaju i potrebama mladih u Srbiji, koji Krovna organizacija mladih Srbije objavljuje na ovaj dan, potkrepljuju sliku negativnog stanja i registruju zabrinjavajuće trendove kada su u pitanju stavovi, vrednosti i planovi mladih. Rezultati ovogodišnjeg istraživanja ukazuju na visok procenat mladih koji žele da napuste Srbiju, na nedostatak poverenja u institucije, zabrinjavajući stepen nezadovoljstva obrazovnim sistemom i šansama za zaposlenje kao i nezainteresovanost za praćenje i učešće u društvenim i političkim procesima.\nNavedeni rezultati moraju služiti svim institucijama, lokalnim samoupravama i organizacijama civilnog društva koje se bave pitanjima mladih kao opominjući faktor čije je uzroke potrebno detaljnije analizirati i na njih pružiti dugoročne sistemske odgovore. Krovna organizacija smatra da su nužne odlučnije strukturalne intervencije i promene u pogledu statusa i prava mladih na tržištu rada, pristupa kvalitetnom obrazovanju, otvaranja institucija ka mladima i koordinisanog multisektorskog bavljenja pitanjima od značaja za mlade. Samo sistemskim i dugoročnim merama na elimisanju uzroka lošeg položaja mladih će biti moguće u budućnosti izazvati promene negativnih trendova.\nPremda se na to često ukazuje, Krovna organizacija mladih i ovom prilikom ukazuje na naročito nepovoljan položaj mladih koji pripadaju ranjivim grupama kao što su mladi sa invaliditetom, mladi u stanju socijalne potrebe i slabijeg imovinskog stanja, mladi bez roditeljskog staranja, mladi roditelji i mladi pripadnici LGBT populacije.\nKrovna organizacija mladih Srbije naročito skreće pažnju na temu ovogodišnjeg Međunarodnog dana mladih – transformacija obrazovanja. Čvrsto verujemo da je neophodno uspostaviti individualniji pristup učenju mladih, onaj koji u fokus stavlja specifične karakteristike i talente svake mlade osobe i ohrabruje i podstiče njihov razvoj. Jednako tako je važno razvijati i praktične dimenzije obrazovanja mladih koje će mlade osposobiti da na održiv način deluju u interesima društva i planete.\nSvesni da su ovakve promene proces, ali da ključ za njegovo postizanje leži u rukama mladih, Krovna organizacija mladih Srbije im čestita njihov Međunarodni dan.\nProjekat „Iz ugla građana“ sufinansira opština Bečej\nStavovi izneti u podržanom medijskom projektu ne izražavaju stavove organa koji je dodelio sredstva.\nOznake: BečejKrovna organizacija mladih SrbijemladiSrbija


Aeri Villa predstavlja potpuno novi kompleks luksuznih apartmana, na samo 180 m od mora, u mirnom mestu Ierisos na Halkidikiju. „Aeriˮ znači „vazduh, vetarˮ, te je kompleks dobio ime po…\nDimitras Home smešten je na samo 50 metara od lepe plaže, u mestu Jerisos, na poluostrvu Atos. Apartman se nalazi u blizini centra mesta, veoma blizu supermarketa Lidl, kao i lekarskih ordinacija,…\nMarias House smešten je na samo 50 metara od lepe plaže, u mestu Jerisos, na poluostrvu Atos. Marias House nalazi se u blizini centra mesta, veoma blizu supermarketa Lidl, i u blizini lekarskih…\nPatriko House se nalazi u mestu Jerisos, na poluostrvu Atos, na udaljenosti od samo 200 m od plaže i nudi topli i funkcionalni prostor za odmor. Smeštaj Vila Patriko se sastoji od četiri nova…


RTS :: "Tojoti" preti serija tužbi\nEkonomija "Tojoti" preti serija tužbi\nsubota, 20. mar 2010, 11:30 -> 12:33\nNajveći proizvođač automobila "Tojota", zbog tehničkih nedostataka na vozilima, suočava se sa tužbama nezadovoljnih kupaca. Izgubljeni sporovi mogli bi japanskog giganta da koštaju 24 milijarde dolara, navodi "Fajnenšnal tajms Dojčland".\nTehnički nedostaci na vozilima mogli bi da koštaju "Tojotu" oko 24 milijarde dolara, koje bi poznati japanski proizvođač platio u vidu štete nakon izgubljenih sporova sa nezadovoljnim kupcima, piše poslovni dnevnik "Fajnenšnal tajms Dojčland".\nPredstavnici "Tojote" su, međutim, proteklih sedmica više puta izjavljivali da će popravka 8,5 miliona vozila sa greškom u celom svetu, od kojih je više od polovine u SAD, koštati njihovu kompaniju svega 1,4 milijarde dolara.\nDnevnik navodi, pozivajući se na mišljenje bostonskog advokata i profesora prava Tima Hauarda koji koordinira zahteve američkih korisnika "Tojotinih" vozila za odštetu, da će se japanska fabrika najverovatnije prvo suočiti sa tužbama nezadovoljnih kupaca širom SAD.\nNajavljeno je, naime, da će se sledeće nedelje sastati pravnici iz američkih saveznih država i dogovoriti o daljem postupku. U 40 federalnih jednica SAD, do sad je skupljeno više od 80 tužbi, od kojih su neke zajedničke.\nU tužbama protiv "Tojote" se navodi da taj proizvođač vozila nije odmah odstranio tehničke probleme, kao i da je prećutao rizike koji su bili u vezi sa njima.\nKao posledica nenamernog ubrzanja "Tojotinih" vozila, do kog je dolazilo zaglavljivanjem pedale za gas ili usled neuspelog kočenja, u saobraćajnim nesrećama je poginulo više od 30 ljudi, a oko 100 je povređeno.\nVlasnici "Tojotinih" vozila optužuju proizvođača i za to što sada kad hoće da prodaju polovno vozilo moraju da ga daju ispod cene.\nInvestitori se, osim toga, žale da su akcije "Tojote" koje poseduju sada osetno manje vrede nego pre izbijanja afere zbog pomenitih tehničkih nedostataka vozila tog japanskog proizvođača.\nZbog fabričke greške na papučicama za gas, japanski gigant pozvao je na tehničku kontrolu osam miliona vozila u Sjedinjenim Američkim Državama, Evropi i Kini. Na tim tržištima suspendovana je prodaja nekih od najpopularnijih "Tojotinih" modela.\nOpoziv se odnosio na probleme sa iznenadnim i nekontrolisanim ubrzanjem vozila zbog pomeranja podne prostirke i problema sa pedalom za gas.\nAmerička uprava za bezbednost kontroliše da li uzrok mogućeg iznenadnog ubrzanja "Tojotinih" vozila leži u problemima sa elektronikom.


Novo izdanje mape procene rizika po zemljama. Pogledajte, preuzmite i odštampajte mapu 162 zemlje za koje je kompanija Coface uradila procenu poslovnog rizika.\nOd 2003. godine , Coface u Kini sprovodi godišnje ankete vezane za iskustva u naplati. U 2015. godini, prosečni uslovi kreditiranja koje nude kompanije koje imaju sedište u Kini ponovo su u opadanju, što se odražava promišljenijim pristupom u davanju kreditne olakšice kupcima. Iskustva vezana za ukupna plaćanja u Kini su se pogoršala i ostala kao veoma izazovna u 2015. godini. Ovo se može videti iz odgovora preko 80% ispitanika u anketi sa problemima prezaduženosti, 58,1% sa povećanjem zaduženosti tokom protekle godine i 17,9% sa dugoročom prezaduženošću (preko 180 dana), koja prelazi 5% svog godišnjeg prometa.\nNelikvidnost kompanija se stabilizovala sa manjim padom od 0.5% kao regionalnim prosekom. Naša predviđanja su da će se taj trend nastaviti, zahvaljujući pojačanoj domaćoj potrošnji i oporavku Eurozone, koja je glavni trgovinski partner regiona.\nKonsolidovani finansijski izveštaji sa stanjem na dan 31.decembar 2014 godine. Preliminarna verzija, nerevidirani finansijski izveštaji.\n500 najuspešnijih kompanija u Centralnoj i Istočnoj Evropi - Coface CEE Top 500. Ona rangira 500 najvećih kompanija u regionu po prometu i dodatno analizira dalje podatke kao što su broj zaposlenih, okvir preduzeća, sektori i tržište. Vodećih 500 kompanija neznatno su povećale promet za 0,2% u 2013.\nNaša treća Panorama procenjuje rizike kojima su izložene kompanije po četrnaest ključnih industrijskih sektora u Aziji, Severnoj Americi i Zapadnoj Evropi. Pored ovih procena, obezbedili smo za svaki od ovih velikih regiona sveobuhvatan pregled dešavanja u distribuciji, elektronskoj industriji, preradi metala, automobilskoj industriji , farmaciji i uslugama\nCoface snižava kategoriju procene kreditnog rizika u tri poslovna sektora: hemikalije, farmaceutski proizvodi i automobilska industrija\nJean-Marc Pillu, CEO o Coface:\n"U 2012 , kombinujemo i dalje profitabilnost i rast, dok nastavljamo da pomognemo našim klijentima".\nKao žrtve sporog rasta, preduzeća u centralnoj Evropi neće izaći iz krize u 2013.


Haradinaj: Epilog dijaloga — priznanje Kosova, ali uz pomoć SAD - 27.11.2017, Sputnik Srbija\nDijalog Beograda i Prištine bliži se kraju, i njegov epilog trebalo bi da bude priznanje Kosova, izjavio je danas kosovski premijer Ramuš Haradinaj na... 27.11.2017, Sputnik Srbija\nDijalog Beograda i Prištine bliži se kraju, i njegov epilog trebalo bi da bude priznanje Kosova, izjavio je danas kosovski premijer Ramuš Haradinaj na zajedničkoj sednici vlada Kosova i Albanije, prenela je agencija ATA.\n„Da bi dijalog dobio pravi epilog, po našem mišljenju — neophodno je učešće SAD, kao i posredovanje Evropske unije i SAD“, rekao je Haradinaj na sednici dveju vlada održanoj u Korči, na jugoistoku Albanije.\nPreokret: Šta se zaista desilo na sastanku Mogerinijeve i Haradinaja?\n17 Novembar 2017, 19:46\nHaradinaj je, međutim, priznao da Kosovo ima problema sa pristupanjem međunarodnim mehanizmima i sa dobijanjem priznanja, pa je u tom smislu zatražio pomoć Albanije.\nOn je naveo da je za vladu u Prištini prioritet evropska agenda, dok je članstvo u NATO-u još jedna ključna stavka.\nHaradinaj je ocenio da je, kroz saradnju Prištine i Tirane, „postignuta i ubrzana konsolidacija Kosova na Balkanu“ i podsetio da se očekuje da dve vlade potpišu 12 sporazuma.\nOn je izjavio da prištinska vlada radi na konsolidaciji Kosova na domaćem planu, uprkos svim izazovima i nerešnim pitanjima.\n„Ipak, držimo se dijaloga sa Srbijom“, dodao je on.


Tončev najavio revoluciju srpskog fudbala u Nišu! - Sportske.net\nTončev najavio revoluciju srpskog fudbala u Nišu!\nPrvi čovek fudbalskog kluba Radnički iz Niša Ivica Tončev najavio je brojne novine u organizaciji kluba i formiranju ekipe koja bi za par godina mogla da osvoji šampionsku titulu i napravi ozbiljniji rezultat u Evropi.\nPazarci potvrdili, od sutra su jači za fudbalera Partizana!\nDvojica poznatih sudija izbrisana sa liste, neće suditi Super ligu!\n"Sve što se već od danas bude radilo u Radničkom i na Čairu biće u pravom smislu reči revolucija fudbala, ne samo niškog, već i srpskog, a iz prostog razloga što smo odlučili da prekinemo svaki vid improvizacije, kakva je do sada često bila i da, kao i najveći broj renomiranih klubova u Evropi i svetu i najbolji u našoj zemlji, radimo za budućnost. Nikako od danas do sutra, već na duže i sigurnije staze", rekao je Tončev za "Sporstki Žurnal".\nOn je naveo da je u planu stvaranje bazične osnove od 14 do 15 fudbalera, ne starijih od 24 godine, od kojih će uz iskusnije igrače krenuti u stvaranje sastava koji će za godnu i po ili dve biti najbolji u Srbiji.\nDodao je da u klubu trenutno ima više od polovine planiranih talentovanih igrača, a da će naredne zime doći još desetak, kako bi kraj sezone 2019/2020 dočekali sa perspektivnom grupom fudbalera, koji će predstavljati budućnost niškog i srpskog fudbala.\n"Sa takvim sastavom jurišaćemo na šampionsku titulu u Srbiji, moći ćemo mnogo ozbiljnije da nastupamo na međunarodnoj sceni i promovišemo i srpski i niški fudbal, ali i da doprinesemo da se o Nišu i našoj zemlji sa više respekta govori u najvišim vrhovima evropskog i svetskog fudbala", naveo je Tončev.\nTončev je rekao da svi igrači na koje klub računa, ali i oni koji će doći na Čair, ni pod kojim uslovima, ma koliko bili povoljni, neće u periodu stvaranja kvalitetnog tima i dužeg igranja zajedno biti na prodaju.\n"Posle, kada ostvarimo cilj i stvorimo šampionski sastav i kada uz naš kvalitetan tim na scenu budu stupali novi, mladi i talentovaniji igrači, jer je ovaj deo Srbije najveći rasadnik izvanrednih fudbalera, drugačije će se gledati i na Niš i na Radnički, drugačije će se planirati", dodao je on.Tončev je rekao i da klub planira potpunu kontrolu tržišta mladih fudbalskih talenata, posebno na jugu i jugoistoku Srbije, ali i da će se jačati stručni rad.\nNa pitanje da li Radnički ma snage, kadrove, sredstva i osnovu za tako nešto, Tončev je odgovorio da nema nikakve dileme.\n"Ovde je reč o planskom i izuzetnom projektu za duži period. Nema trke na 100 ili 200 metara, nije reč o sprinterskim i disciplinama na kratke staze. Radnički od ovog leta kreće u maratonsku trku, u nešto dugotrajno i što jedino može da donese uspeh, kvalitetan rezultat, visok plasman u domaćim okvirima i ono što je naš cilj, izlazak na međunarodnu scenu na kojoj će niški klub svake godine biti učesnik jednog od najkvalitetnijih evropskih takmičenja", rekao je on.\nPrvi čovek niškog kluba rekao je i da je prezadovoljan prelaznim rokom, "iako je tokom pauze između dve sezone bilo mnogo saplitanja, mnogo pokušaja da nas drugi klubovi spreče ili onemoguće da se pojačamo".\n"U jednom trenutku sam pomislio da se pojedini klubovi više brinu kako nas da spreče, nego sebe bolje da organizuju i pojačaju. Neprestano se u srpskim fudbalskim krugovima govorilo kako je Radnički na ivici propasti, da je naš klub bez perspektive i da nam se loše piše", rekao je on i dodao da su prošlogodišnji rezultati kluba "mnogima trn u oku", zbog čega su pokušali "da se svete".\nRadnički u prvom kolu kvalifikacija igra protiv Flore, 11. jula u Talinu. Tončev je rekao da je ekipa iskusnija za prošlogodišnje igranje u Evropi i da je optimista da će Radnički doći do drugog kola i duela sa Ajntrahtom iz Frankfurta.\nDodao je da se klub neće obrukati na dočeku gostujućih ekipa u Nišu, da se teren uređuje, svlačionice, prostorije za sudije i delegate i pres centar. On je rekao da će se sređivati i vip loža na zapadnoj tribini i prostor za rad novinara, bez obzira što u decembru sledi rušenje zapadne tribine i izgradnja novog dela stadiona.


Nastavak romanse „After“ premijerno 17. septembra u „Sinepleksu“ - Magazin - MojTV\nNastavak filma o ljubavi i strasti dvoje mladih pod nazivom „After: Posle sudara“ spreman je za specijalno bioskopsko veče.\nNastavak filma o ljubavi i strasti dvoje mladih pod nazivom „After: Posle sudara“ spreman je za specijalno bioskopsko veče namenjeno samo za lepši pol u četvrtak, 17. septembra od 20 časova u bioskopu „Sinepleks“ u kragujevačkoj „Plazi“.\nNeobično je da film odmah sledeće godine dobije drugi deo, kao što se to desilo sa ostvarenjem After, snimljenom prema romanu spisateljice Ane Tod 2019. godine.\nNegde na liniji provokativnog književnog i filmskog serijala Pedeset nijansi: Siva, i ljubavna drama After u svom nastavku donosi kompleksnu priču između glavnih junaka Tese i Hardina i publika se drži u iščekivanju da li će oni uspeti da reše sve probleme iz prošlosti ne bi li nastavili dalje.\nVeče za dame (Ladies Night) u četvrtak, osim premijere filma After: Posle sudara donosi i poklone iznenađenja za najsrećnije dame u bioskopu „Sinepleks Plaza“, u Kragujevcu.\nDa li je on zaista spreman da se promeni zbog ljubavi, a ona spremna da sve oprosti i upusti se u budućnost sa njim, saznaće dame na svojoj večeri uz poklon knjige After izdavačke kuće „Čarobna knjiga“, a najsrećnije će osvojiti pet primeraka ovog hit romana.


Skupština i dalje o Ugljaninu i Ljajiću\nSreda , 2018-11-07 | 11:04:00\nSkupština Srbije nastavila je danas raspravu o zakonima, ali poslanici i danas govore o izjavi Sulejmana Ugljanina da je Srbija fašistička država i o tome da li potpredsednik Vlade i predsednik Socijademokratske partije Srbije Rasim Ljajić treba ga podržava.\nPolemiku o tome pokrenuo je poslanik Dveri Dragan Vesović koji smatra da bi država trebalo da preduzme mere povodom Ugljaninove izjave, a radikali su ponovo tražili od Ljajića da se izjasni da li će ući u koaliciju sa Ugljaninom u Bošnjačkom nacionalnom savetu i da li će raskinuti koalicije koje sa njegovom partijom ima na lokalu.\nPoslanica SRS Vjerica Radeta pitala je ministarku Nelu Kuburović koja prisustvuje sednici, da li će Ljajić ostati u Vladi ako sklopi koaliciju sa Ugljaninom u Bošnjačkom nacionalnom veću.\nUgljanin je na izborima za savete nacionalnih manjina koji su održani u nedelju, 4. novembra osvojio najveći broj mandata sa listom Samoopredeljenje, dok je stranka Rasima Ljajića podržala listu "Vakat je" koja će takodje imati članove u tom nacionalnom savetu.\nPredsedavajući Veroljub Arsić je u prvih pola sata sednice, da bi se atmosfera umirila, odredio dve pauze od po pet minuta.


Mustafa: Nema Statuta ZSO bez povratka Srba u institucije Kosova\n► Mustafa: Nema Statuta ZSO bez povratka Srba u institucije Kosova\nPremijer Kosova Isa Mustafa izjavio je danas da aktivnosti na izradi Statuta Zajednice srpskih opština (ZSO) neće početi dok se poslanici i ministri Srpske liste ne vrate u institucije Kosova.\n"Neće biti vladinog dekreta o ZSO jer mi radimo na osnovu odluke Ustavnog suda Kosova a on predviđa izradu statuta Asocijacije, koji treba da bude u potpunom skladu sa preporukama tog suda. Statut se ne može raditi dok Srbi ne budu u Vladi i parlamentu, oni treba da budu deo izrade Statuta", kazao je Mustafa.\nOn je naveo da Priština "ne prihvata uslovljavanje ni od koga" u vezi sa formiranjem ZSO.\n"Asocijacija se ne stvara uslovljavanjem, to je pitanje sporazuma (sa Srbijom) i odluke Ustavnog suda. To je veoma ozbiljno pitanje da bi se moglo koristiti za uslovljavanja ili političku trgovinu", ocenio je premijer Kosova.\nMustafa je dodao da poslanici Srpske liste snose odgovornost za povratak u institucije jer su za njih glasali građani Kosova.


Hiljade vozila ne ispunjava ekološke standarde u FBiH\nViše od 85.000 motornih vozila registrovanih u Federaciji Bosne i Hercegovine (FBiH) ne ispunjava zakonom propisane ekološke norme, saopštilo je Ministarstvo prometa i komunikacija tog dela BiH. U saopštenju se precizira da je od uvođenja takozvanog eko testa za sva motorna vozila utvrđeno da 86.067 ne ispunjava propisane norme.\nPre uvođenja eko testa koji je zasnovan na normama Evropske unije kod samo 90 vozila je utvrđena neispravnost 2015. godine u pogledu ekoloških propisa, da bi taj broj porastao na 131 vozilo 2016. godine, a u prvih 10 meseci od uvođenja novog pravilnika za eko testisranje 78.150 vozilo nije prošlo testiranje, kaže se u saopštenju.\nPrema najnovijim podacima ministarstva, 86.067 testiranih vozila je ispod propisanih ekoloških normi u FBiH.\nMinistarstvo je podsetilo da je eko test uveden zbog poboljšanja kvalitete vazduha i zaštite životne okoline u skladu sa Direktivama EU i radi smanjivanja emisija štetnih gasova motornih vozila, dodajući da su te emisije značajno doprinosile enormnom zagađenju vazduha u više gradova ugrožavajući zdravlje stanovništva.\nVlasnici vozila koja ne ispunjavaju propisane norme od 2020. godine neće moći da registruju svoja vozila, podseća ministarstvo i dodaje da i pre tog roka postoji mogućnost zabrane upotrebe vozila koja ne ispunjavaju ili nedovoljno ispunjavaju ekološke norme u slučaju povećanja zagađenja.\nU saopštenju se navodi da je tokom zime 2016.-2017. u Sarajevu primenjivana neselektivna zabrana vožnje po sistemu par-nepar zbog zagađenja.\nMinistarka okoliša i turizma FBiH Edita Đapo izjavila je u avgustu 2017. da stručnjaci procenjuju da su motorna vozila izvor oko 40 odsto ukupnog zagađenja vazduhu u Federaciji BiH.\nOna je tada rekla da su propisi za kontrolu vozila nedovoljno strogi a da je provera štetnih emisija tokom tehničkog pregleda nedovoljno kvalitetna, dodajući da zagađenju doprinose i neadekvatan javni saobraćaj i nekvalitena goriva.\nEvropska agencija za životnu sredinu navela je u svom izveštaju 2016. godine da oko 44.000 ljudi umire u Bosni i Hercegovini svake godine zbog raznih vrsta zagađenja.\nPočetna » Vesti » Životna sredina » Hiljade vozila ne ispunjava ekološke standarde u FBiH


Udovičić i Kolašinac otvaraju ADAS seminar o dopingu - Sportske vesti - Savremenisport.com\nNaslovna :: Sportske vesti ::\tUdovičić i Kolašinac otvaraju ADAS seminar o dopingu\nMinistar omladine i sporta Vanja Udovičić otvoriće seminar Antidoping agencije Srbije (ADAS seminar o dopingu) posvećen najnovijim promenama u svetskom antidoping Kodeksu, vrhovnom zakonu u borbi protiv dopinga u sportu (22. januar, 12 sati, Dom omladine, Makedonska 22).\nU uvodnom delu, koji će biti otvoren za javnost, pored ministra Udovičića, govoriće i naš atletičar i Olimpijac Asmir Kolašinac i predsednik odbora za doping kontrolu Antidoping agencije Srbije dr Nenad Dikić.\nU pauzi nakon uvodnog dela biće organizovane izjave za medije.\nCilj seminara je da se predstavnici sportskih saveza, lekari, treneri, sportisti i svi koji su uključeni u sport, upoznaju sa novim svetskim antidoping kodeksom koji stupa na snagu naredne godine.\nTokom seminara učesnicima će biti predstavljene najvažnije promene Svetskog antidoping kodeksa, izmene kodeksa vezano za kažnjavanje sportista i osoblja koje prati sportiste, međunarodni standardi za testiranje i istraživanje, kao i međunarodni standardi za izuzeće radi terapijske upotrebe.\n+ Stupio na snagu novi antidoping zakon


WANNABE REVIEW: Naši utisci o "Madame X" - WANNABE MAGAZINE\nDugo očekivani, četrnaesti studijski album Madonne, Madame X ne samo da je ugledao svetlost dana, već je debitovao na prvom mestu Billboard 200 liste što ga čini devetim albumom koji je broj jedan za ovu kraljicu pop muzike.\nIako su nakon premijere singla Medellín koji je saradnja sa latino zvezdom Malumom, mnogi podelili mišljenja – ili su bili oduševljeni jer nije komercijalna pesma i nešto je potpuno novo, ili im se jednostavno nije svidelo uopšte, album je ipak dostavio nešto potpuno drugačije što nismo zapravo još čuli od Madonne. Usledeo je drugi zvanični singl albuma Crave koji je takođe saradnja, ali sa reperom Swae Lee koji je fina pop pesmica, radio friendly, a kao promo singlovi su objavljeni još singlovi I Rise, Dark Ballet i Future koji je saradnja sa reperom Quavom.\nLepo nas je Madonna zagrejala, zaintrigirala i bacila u diskusije sa ovih pet pesama, a kada je album stigao, evidentno je bilo da je ipak ovo muzičko delo nešto potpuno drugačije od pet pesama koje smo prethodno čuli. Odmah se kao favorit izdvojila pesma Faz Gostosto koja je saradnja sa Anittom, pop senzacijom iz Brazila, dok su takođe sa oduševljenjem dočekali i pesmu I Don’t Search I Find koja je okarakterisana kao Vogue 2019 Edition.\nIako su mnogi digli ruke od ove pop zvezde, jer se u poslednjih deset godina njeni albumi dele jako jednostavno – na play it safe ili totalno weird momente, ipak sa Madame X sebe cementira još jednom kao nekoga na koga jednostavno nikad nećemo moći da zaboravimo ili da iskuliramo.


Poslodavci najavili tužbe protiv JP Ceste FBiH zbog “zastoja” u tunelu Vranduk – Kakanj Info\nNaslovna / ZDK / Poslodavci najavili tužbe protiv JP Ceste FBiH zbog “zastoja” u tunelu Vranduk\nPoslodavci najavili tužbe protiv JP Ceste FBiH zbog “zastoja” u tunelu Vranduk\nkakanjinfo.com Juli 25, 2019\nNa posljednjoj sjednici Upravnog odbora Udruženja poslodavaca FBIH održanoj početkom ove sedmice razmatrani su problemi štete koju trpi privreda BiH zbog rekonstrukcije tunela Vranduk, kao i moguće posljedice najavljene rekonstrukcije tunela Crnaja.\nNa sjednici UO UPFBiH istaknuto je da je rekonstrukcija tunela Vranduk koja traje od jeseni prošle godine već nanijela ogromne štete privredi BiH, a neke procjene govore da šteta za privredu i stanovništvo iznosi oko milion KM dnevno. Također je rečeno da su zbog nemogućnosti normalne i pravovremene komunikacije, pojedine kompanije primorane ugasiti dijelove firme smještene u drugim gradovima i dati otkaze radnicima.\nČlanovi UO UPFBiH naglasili su da za nastalu štetu neko mora snositi odgovornost, naročito ako se ima u vidu da investitor i izvođači radova nisu pravovremeno osigurali adekvatan alternativni pravac. Naime, ovaj pravac koji se trebao koristiti kao alternativni nije prethodno bio saniran i pripremljen da ga koriste teretna i druga motorna vozila, tako da se ne može koristiti. Alternativni pravac saniran istovremeno sa rekonstrukcijom tunela Vranduk što je nedopustivo. Najveću odgovornost za velika oštećenja koja ugrožavaju sigurnost saobraćaja na alternativnom pravcu snosi Javno preduzeće Ceste Federacije BiH, jer nisu pravovremeno iskoordinirali njegovu pripremu za neometano odvijanje putničkog i teretnog saobraćaja.\nTakođer je upitna i dužina rokova za izvođenje radova na rekonstrukciji tunela Vranduk u trajanju od 18 mjeseci, naročito ako se ima u vidu činjenica da se radi o glavnoj putnoj komunikaciji i privrednoj poveznici sjever-jug.\nZbog svega navedenog, privrednici su od UPFBiH tražili da, u njihovo ime, pokrene postupak za naknadu štete tužbom protiv JP Ceste FBiH.\nS obzirom da je najavljena rekonstrukcija tunela Crnaja na putnom pravcu M17, također, jednoj od ključnih saobraćajnica u BiH, iz UO UPFBiH upozoravaju Vladu FBiH i JP Ceste FBiH da radovi na rekonstrukciji tunela Crnaja ne smiju početi prije nego se završe radovi na rekonstrukciji tunela Vranduk.\nPoslodavci naglašavaju da bi u slučaju da radovi na rekonstrukciji tunela Crnaja započnu prije nego se završi tunel Vranduk, na jednom putnom pravcu M17 koji povezuje sjever-jug i koji je žila kucavica bile dvije obustave saobraćaja, što je upotpunosti neprihvatljivo za bh. privrednike i što bi dovelo do šteta za privredu koje se mogu mjeriti stotinama miliona KM.\nTakođer, UO UPFBiH od Vlade FBiH i JP Ceste FBiH traži da se prije početka rekonstrukcije tunela Crnaja osigura adekvatan alternativni pravac za neometano odvijanje teretnog i putničkog saobraćaja. Ukoliko adekvatan putni pravac ne bude osiguran iz UO UPFBiH najavljuju kolektivnu tužbu za naknadu štete.\nIz UO UPFBiH naglašavaju da niko nije protiv rekonstrukcije putne infrastrukture, ali da nije jasno zašto se tom poslu ne prilazi koordinirano i u skladu sa aktivnostima na izradi koridora Vc, saopćeno je iz Udruženja poslodavaca.\nRADARI U KAKNJU DANAS: Brežani, Alije Izetbegovića, ulica Branilaca


Humanost na delu: Krave, građevinski materijal i bela tehnika za porodice na Kosovu (foto) - 13.10.2017, Sputnik Srbija\nHumanost na delu: Krave, građevinski materijal i bela tehnika za porodice na Kosovu (foto)\nPredstavnici Humanitarne organizacije Srbi za Srbe pomogli su 17 srpskih porodica na području kosovsko-metohijskih enklava. Pomoć je dogovorena i isporučena u... 13.10.2017, Sputnik Srbija\nvesti, srbi za srbe, društvo\n13:47 13.10.2017 (Osveženo: 14:49 30.08.2021)\n© Foto : Srbi za SrbeSrpska deca na Kosovu\n© Foto : Srbi za Srbe\nPredstavnici Humanitarne organizacije Srbi za Srbe pomogli su 17 srpskih porodica na području kosovsko-metohijskih enklava. Pomoć je dogovorena i isporučena u koordinaciji sa saradnicima iz Eparhije Raško-prizrenske.\nHumanitarna organizacija Srbi za Srbe sprovela je novu akciju pomoći ugroženim porodicama sa više dece na Kosovu i Metohiji.\n© HO Srbi za SrbePorodici Nikolić iz Velikog Ropotova kod Kosovske Kamenice kupljena je krava.\nPorodici Nikolić iz Velikog Ropotova kod Kosovske Kamenice kupljena je krava.\n© HO Srbi za Srbe\nOvaj put obiđeno je sedamnaest srpskih porodica koje žive u veoma teškim uslovima, a kojima će uručena pomoć mnogo značiti.\n© HO Srbi za SrbePorodici Nakalemić iz Velike Hoče nabavljeni su crep i letve kako bi zamenili krov i proširili svoj životni prostor.\nPorodici Nakalemić iz Velike Hoče nabavljeni su crep i letve kako bi zamenili krov i proširili svoj životni prostor.\nUkupna vrednost pomoći iznosi 19.500 evra, a ogledala se u nabavci najrazličitijih stvari, od osnovne bele tehnike i pokućstva, preko građevinskog materijala, do stoke i poljoprivredne mehanizacije.\n© Foto : Srbi za SrbeDeca iz familije Perić iz Pasjana kod Gnjilana. Za tu devetočlanu porodicu kupljeni su šporet, frižider, zamrzivač, veš mašina, orman, dva kreveta na sprat, sto i šest stolica.\nDeca iz familije Perić iz Pasjana kod Gnjilana. Za tu devetočlanu porodicu kupljeni su šporet, frižider, zamrzivač, veš mašina, orman, dva kreveta na sprat, sto i šest stolica.\nU akciji su pomognute porodice iz Kosovske Kamenice, Novog Brda, Goraždevca, Velike Hoče i Leposavića\nPorodici Kastratović iz Goraždevca kupljena su tri teleta kako bi se ozbiljnije bavili stočarstvom i lakše podizali svoje dvoje dece Radmilu i Milića.\nOragnizacija Srbi za Srbe do sada je pomogla 261 porodicu na Kosovu i Metohiji.\nPorodici Kostić iz sela Bostana kod Novog Brda isporučen je građevinski materijal za potrebe proširivanja stambenog prostora.\nTa organizacija je formirana 2006. godine i do sada je pomogla preko 1.750 porodica i 11.000 dece širom Srbije i Balkana.\n© HO Srbi za SrbePorodici Tasić iz Gornje Maoče kod Kosovske Kamenice nabavljeni su frižider, veš mašina, bojler, hidrofor i materijal za završetak izgradnje kupatila.\nPorodici Tasić iz Gornje Maoče kod Kosovske Kamenice nabavljeni su frižider, veš mašina, bojler, hidrofor i materijal za završetak izgradnje kupatila.